Suvestinė redakcija nuo 2014-12-19 iki 2015-01-26

Įsakymas paskelbtas: Žin. 2008, Nr. 99-3835, i. k. 108301MISAK00D1-401

LIETUVOS RESPUBLIKOS APLINKOS MINISTRO

ĮSAKYMAS

DĖL VP3-3.1-AM-01-V PRIEMONĖS „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“ PROJEKTŲ FINANSAVIMO SĄLYGŲ APRAŠO PATVIRTINIMO

2008 m. liepos 29 d. Nr. D1-401

Vilnius

Pakeistas teisės akto pavadinimas:

Nr. D1-598, 2012-07-13, Žin., 2012, Nr. 88-4619 (2012-07-24), i. k. 112301MISAK00D1-598

Vadovaudamasis Projektų administravimo ir finansavimo ftaisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“ (Žin., 2008, Nr. 4-132), 18.2 punktu:

1. Tvirtinu VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašą (pridedama).

Punkto pakeitimai:

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

2. Šio įsakymo kontrolę pavedu aplinkos viceministrui Almantui Petkui.

Punkto pakeitimai:

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

Nr. D1-411, 2013-05-30, Žin., 2013, Nr. 60-2985 (2013-06-07), i. k. 113301MISAK00D1-411

APLINKOS MINISTRAS	ARTŪRAS PAULAUSKAS

PATVIRTINTA

Lietuvos Respublikos aplinkos ministro

2008 m. liepos 29 d. įsakymu Nr. D1-401

(Lietuvos Respublikos aplinkos ministro

2011 m. birželio 9 d. įsakymo Nr. D1-480 redakcija)

VP3-3.1-AM-01-V PRIEMONĖS „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“ PROJEKTŲ FINANSAVIMO SĄLYGŲ APRAŠAS

I. BENDROSIOS NUOSTATOS

1. VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašas (toliau – Aprašas) skirtas pareiškėjams, numatantiems teikti paraiškas projektų finansavimui gauti pagal 2007–2013 m. Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ remiamas veiklas:

1.1. nuotekų valymo įrenginių renovavimas ir statyba;

1.2. nuotekų ir vandentiekio tinklų renovavimas ir plėtra;

1.3. vandens gerinimo įrenginių rekonstravimas ir statyba.

2. Remiamų veiklų prioritetai:

2.1. nuotekų valymo įrenginių rekonstravimas ar statyba aglomeracijose pagal įsipareigojimus ES (direktyvų reikalavimus);

2.2. nuotekų tinklų plėtra aglomeracijose pagal įsipareigojimus ES (direktyvų reikalavimus);

2.3. vandentiekio tinklų plėtra tik plečiant lygiagrečiai su nuotekų surinkimo sistemų plėtra;

2.4. vandens gerinimo įrenginių rekonstravimas ar statyba;

2.5. vandentiekio tinklų plėtra, kuri vykdoma atskirai nuo nuotekų surinkimo sistemų plėtros;

2.6. vandentiekio ar nuotekų surinkimo sistemų rekonstravimas.

3. Šiuo Aprašu vadovaujantis bus vykdomas projektų, pateiktų finansavimui gauti pagal 1 punkte išvardytas veiklas, paraiškų vertinimas.

4. Šis Aprašas parengtas vadovaujantis Metodiniais nurodymais dėl Projektų finansavimo sąlygų aprašo, patvirtintais Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861, Nr. 120-4567), atsižvelgiant į Sanglaudos skatinimo veiksmų programą, patvirtintą 2007 m. liepos 30 d. Europos Komisijos sprendimu Nr. K(2007)3738, Sanglaudos skatinimo veiksmų programos priedą, patvirtintą Lietuvos Respublikos Vyriausybės 2008 m. liepos 23 d. nutarimu Nr. 787 (Žin., 2008, Nr. 95-3720), Projektų administravimo ir finansavimo taisykles, patvirtintas Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132) (toliau – Projektų administravimo ir finansavimo taisyklės), ir Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisykles, patvirtintas Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų ir finansavimo reikalavimų atitikties taisyklės).

5. Vadovaujantis Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėmis, patvirtintomis Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637) (toliau – Atsakomybės ir funkcijų paskirstymo tarp institucijų taisyklės), Lietuvos Respublikos aplinkos ministerija atlieka ministerijos ir (ar) kitos valstybės institucijos, kuri pagal kompetenciją yra atsakinga už bendrai finansuojamus iš ES fondų lėšų ūkio sektorius, ir tarpinės institucijos funkcijas, o Aplinkos ministerijos Aplinkos projektų valdymo agentūra (toliau – Agentūra) – įgyvendinančiosios institucijos funkcijas.

6. Šiame Apraše vartojamos sąvokos:

Didelės apimties projektas – kai projekto bendrosios išlaidos viršija 172,65 mln. litų.

Vandens tiekimo sutartis – taip, kaip apibrėžta Lietuvos Respublikos geriamojo vandens tiekimo ir nuotekų tvarkymo įstatyme (Žin., 2006, Nr. 82-3260).

Nauja veikla – projekto įgyvendinimui reikalingi darbai (pagal poreikį ir paslaugos), kurie prisideda prie įgyvendinamo projekto rodiklių padidinimo arba be kurių negalima užbaigti projekto finansavimo ir administravimo sutartyje esančių veiklų.

Vandentiekio ir (ar) nuotekų šalinimo tinklų rekonstravimas – taip, kaip apibrėžta Statybos techniniame reglamente STR 1.01.08:2002 „Statinio statybos rūšys“ (Žin., 2002, Nr. 119-5372).

Aplinkos projektų valdymo agentūros Geografinė informacinė sistema (toliau – APVA GIS) – sistema, skirta vykdyti projektų rodiklių monitoringą, standartizuoti informacijos, susijusios su gyventojų prijungimu prie nuotekų ir vandentiekio tinklų, suvedimą ir vaizdavimą.

Kitos Apraše vartojamos sąvokos atitinka Atsakomybės ir funkcijų paskirstymo tarp institucijų taisyklėse, Projektų administravimo ir finansavimo taisyklėse, Išlaidų ir finansavimo reikalavimų atitikties taisyklėse ir kituose teisės aktuose apibrėžtas sąvokas.

Punkto pakeitimai:

Nr. D1-900, 2012-11-05, Žin., 2012, Nr. 132-6734 (2012-11-15), i. k. 112301MISAK00D1-900

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

7. VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ tikslas yra modernizuoti ir išplėsti vandens tiekimo ir nuotekų tvarkymo infrastruktūrą aglomeracijose pagal nustatytus paslaugų kokybės, aplinkosaugos ir sveikatos apsaugos reikalavimus.

8. VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ uždavinys – renovuoti ir išplėsti vandens tiekimo ir nuotekų tvarkymo sistemas.

9. Pagal šį Aprašą teikiamoms paraiškoms dėl projektų finansavimo numatoma skirti iki 1 776 273 644,89 Lt, iš jų 1 586 068 519,07 Lt – Sanglaudos fondo lėšos, 190 205 125,82 Lt – Lietuvos Respublikos valstybės biudžeto lėšos.

Punkto pakeitimai:

Nr. D1-598, 2012-07-13, Žin., 2012, Nr. 88-4619 (2012-07-24), i. k. 112301MISAK00D1-598

Nr. D1-1084, 2012-12-12, Žin., 2012, Nr. 149-7665 (2012-12-20), i. k. 112301MISAK0D1-1084

Nr. D1-634, 2014-07-31, paskelbta TAR 2014-08-04, i. k. 2014-10848

Nr. D1-1019, 2014-12-15, paskelbta TAR 2014-12-18, i. k. 2014-19960

10. Šis Aprašas yra vienas iš dviejų, reglamentuojančių priemonę „Vandens tiekimo ir nuotekų tvarkymo sistemų renovavimas ir plėtra“. Apraše nenurodyta informacija, kurią privalo žinoti pareiškėjas rengdamas projektą ir teikdamas paraišką, skelbiama interneto tinklalapiuose www.esparama.lt ir www.apva.lt.

11. Projektai atrenkami valstybės projektų planavimo būdu.

12. VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ valstybės projektų sąrašą (toliau – Valstybės projektų sąrašas) sudaro ir tvirtina Aplinkos ministerija ministro įsakymu.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

13. Valstybės pagalba pagal šį Aprašą neteikiama.

II. REIKALAVIMAI PAREIŠKĖJAMS IR PARTNERIAMS

14. Pareiškėjais finansavimui gauti pagal 1.1–1.3 punktuose nurodytas veiklas gali būti vandens tiekimo ir nuotekų tvarkymo įmonės.

15. Pareiškėjas gali gauti projekto finansavimą, jei organizaciniu požiūriu yra pajėgus tinkamai ir laiku įgyvendinti teikiamą projektą ir atitinka reikalavimus, išdėstytus šio Aprašo 2 priedo 7 punkte.

16. Įgyvendinant veiklas gali būti numatyti Partneriai. Partneriais gali būti savivaldybių administracijos. Partnerio įtraukimo į projektą būtinumas turi būti pagrįstas paraiškoje. Prie paraiškos turi būti pridedama jungtinės veiklos (partnerystės) sutarties kopija.

17. Partneriams keliami tie patys reikalavimai kaip ir pareiškėjui. Atsakomybė už projekto įgyvendinimą tenka pareiškėjui.

18. Jeigu paraiška teikiama kartu su partneriais, prie paraiškos turi būti pridedama partnerių pasirašyta deklaracija, kad visi partneriai yra susipažinę su teikiamu projektu bei savo teisėmis ir pareigomis įgyvendinant projektą. Deklaracijos forma pateikiama paraiškos dėl projekto finansavimo bendrojoje (A) dalyje.

III. REIKALAVIMAI PROJEKTAMS

19. Projektas turi atitikti reikalavimus, kurie nurodyti šio Aprašo 2 priedo 1–6, 7.2.3 ir 9.2.1 punktuose. Gali būti finansuojami tik tie projektai, kurie įtraukti į šio Aprašo 12 punkte nurodytą Valstybės projektų sąrašą.

20. Paraiškoje nurodytas gyvenviečių skaičius turi atitikti Valstybės projektų sąraše esantį gyvenviečių skaičių. Esant neatitikimams pareiškėjas turi pateikti pagrindimą.

21. Jeigu pagal Valstybės projektų sąrašą numatyta finansuoti ir vandentiekio tinklų veiklą, vandentiekio tinklai turi būti klojami lygiagrečiai su nuotekų tinklais, o paraiškoje turi būti nurodytas numatomas prijungti gyventojų prie vandentiekio tinklų skaičius. Vandentiekio tinklai gali būti klojami nelygiagrečiai su nuotekų tinklais tik esant technologiniam pagrindimui.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

22. Paraiškoje gali būti nurodyti didesni siektini projekto rezultatai negu patvirtinta Valstybės projektų sąraše, tačiau projekto tinkamų finansuoti išlaidų suma ir didžiausias leistinas skirti lėšų dydis nebus keičiamas (reikalavimas taikomas ir paraiškoms, pateiktoms iki 2008 m. gruodžio 1 d). Didesni siektini projekto rezultatai gali būti nurodyti tik Valstybės projektų sąraše numatytiems siektiniems projekto rezultatams. Nurodžius paraiškoje mažesnius siektinus projekto rezultatus, negu patvirtinta Valstybės projektų sąraše, bus taikomas šio Aprašo 79 punktas.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

23. Jeigu paraiškoje projekto veiklų apimtys yra didesnės dėl naujų nuotekų tinklų paklojimo, turi būti atitinkamai padidintas prijungtų gyventojų prie nuotekų tinklų skaičius. Pareiškėjas turi pateikti pagrindimą, kiek dėl didesnių apimčių (rezultatų) padidėjo prie nuotekų tinklų prijungtų gyventojų skaičius.

24. Projekto veiklų įgyvendinimo laikotarpis turi būti ne ilgesnis kaip 36 mėnesiai (įskaitant defektų nustatymo laikotarpį), išskyrus atvejus, kai dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu bei projekto finansavimo ir administravimo sutarties sudarymo metu, projekto veiklų įgyvendinimo laikotarpis gali būti pratęstas, bet ne vėliau kaip iki 2015 m. liepos 1 d. Projekto finansavimo pradžia laikoma projekto finansavimo ir administravimo sutarties įsigaliojimo data. Projekto veiklų įgyvendinimo pradžia – projekto finansavimo ir administravimo sutartyje numatyta pirmosios darbų arba paslaugų sutarties įsigaliojimo data.

Punkto pakeitimai:

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

Nr. D1-598, 2012-07-13, Žin., 2012, Nr. 88-4619 (2012-07-24), i. k. 112301MISAK00D1-598

25. Didelės apimties projektams turi būti parengta sąnaudų-naudos analizė vadovaujantis dokumentu „Investicinių projektų kaštų naudos analizės gairės“ (angl. „Guide to Cost-Benefit Analysis of Investment Projects“), kurį galima rasti tinklalapyje www.esparama.lt.

26. Projektas turi siekti priemonės įgyvendinimo stebėsenos rodiklių, nustatytų Sanglaudos skatinimo veiksmų programos priede. Stebėsenos rodiklių skaičiavimo metodika pateikta Aprašo 4 priede.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

27. Reikalavimai, susiję su finansavimo pagal kitas ES finansuojamas programas atskyrimu:

27.1. Projektas ir projekto veiklos negali būti finansuotos ar finansuojamos bei suteikus paramą teikiamos finansuoti iš kitų programų, finansuojamų valstybės biudžeto lėšomis, kitų fondų, kitų finansinių mechanizmų (Europos ekonominės erdvės ir Norvegijos, Šveicarijos Konfederacijos), jei dėl to projektas ar projekto veiklos galėtų būti finansuotos kelis kartus;

27.2. Projektas ir projekto veiklos negali būti finansuotos ar finansuojamos bei suteikta parama iš Europos žemės ūkio fondo kaimo plėtrai, kur remiami projektai, kurių pareiškėjas – ūkininkas arba juridinis asmuo, užsiimantis žemės ūkio veikla, savivaldybės, jų įmonės, kaimo bendruomenės, vietos veiklos grupės, nevyriausybinės organizacijos, kiti kaimo vietovėje įsteigti ir (arba) joje veikiantys juridiniai asmenys. Norint išvengti rizikos dėl dvigubo projekto finansavimo pareiškėjas turi patvirtinti raštu, kad projekte įtrauktos veiklos nebuvo, nėra ir nebus finansuojamos iš kitų šaltinių, jeigu šios informacijos nėra paraiškoje ir jos prieduose.

28. Projekte negali būti numatyti veiksmai, kurie turėtų neigiamą poveikį horizontaliųjų sričių įgyvendinimui: darniam vystymuisi, lyčių lygybės ir nediskriminavimo skatinimui. Projektas turi atitikti Aprašo 2 priedo 4 ir 5 punktuose nustatytus reikalavimus.

29. Neteko galios nuo 2013-02-17

Punkto naikinimas:

Nr. D1-126, 2013-02-13, Žin. 2013, Nr. 18-912 (2013-02-16), i. k. 113301MISAK00D1-126

291. Viešuosius pirkimus gali vykdyti tik pareiškėjas.

Papildyta punktu:

Nr. D1-411, 2013-05-30, Žin., 2013, Nr. 60-2985 (2013-06-07), i. k. 113301MISAK00D1-411

30. Pareiškėjas viešųjų pirkimų procedūras turi būti įvykdęs ir pirkimo dokumentus pateikęs derinti Agentūrai iki paraiškos pateikimo:

30.1. rekomenduojama pareiškėjui vienodo pobūdžio darbų pirkimus (tinklų plėtrai) vykdyti vienu metu, sudarant galimybę pateikti pasiūlymus atskiroms darbų dalims;

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

30.2. rekomenduojama pareiškėjui paslaugų pirkimus projekto viešinimui, administravimui ir techninei priežiūrai vykdyti vienu pirkimu, kad būtų sudaryta viena paslaugų sutartis;

30.3. rekomenduojama pareiškėjui paslaugų pirkimus techninio projekto parengimui ir statinio projekto vykdymo priežiūrai vykdyti vienu pirkimu, kad būtų sudaryta viena paslaugų sutartis;

30.4. tais atvejais, kai pareiškėjas planuoja įsigyti transporto priemonę dumblui transportuoti, darbų (nuotekų valyklos statybos / rekonstrukcijos) ir transporto priemonės įsigijimo pirkimą privalo skaidyti į dalis ir sudaryti dvi sutartis. Numatoma įsigyti transporto priemonė turi būti išskirta projekto biudžete ir nurodyta prie veiklos priežiūros rodiklių.

Punkto pakeitimai:

Nr. D1-126, 2013-02-13, Žin., 2013, Nr. 18-912 (2013-02-16), i. k. 113301MISAK00D1-126

31. Neteko galios nuo 2013-02-17

Punkto naikinimas:

Nr. D1-126, 2013-02-13, Žin. 2013, Nr. 18-912 (2013-02-16), i. k. 113301MISAK00D1-126

32. Rengiant paraišką, turi būti numatytas ir įtrauktas į paraišką vandentiekio ir nuotekų atvadų iki privačios nuosavybės ribos įrengimas, taip sudarant galimybę gyventojams prisijungti prie vandentiekio ir nuotekų tinklų. Neįvykdžius šios sąlygos bus taikomas šio Aprašo 43 punktas.

Punkto pakeitimai:

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

33. Neteko galios nuo 2013-02-17

Punkto naikinimas:

Nr. D1-126, 2013-02-13, Žin. 2013, Nr. 18-912 (2013-02-16), i. k. 113301MISAK00D1-126

Punkto pakeitimai:

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

34. Pareiškėjas turi užtikrinti, kad per 24 mėnesius nuo projekto pabaigos, bet ne vėliau kaip iki 2015 m. gruodžio 31 d., visi paraiškoje planuojami naujai prijungti gyventojai turės vandens tiekimo sutartis. Per nustatytą terminą neprijungus gyventojų prie vandentiekio ir nuotekų tinklų, Agentūra pradės pažeidimo tyrimą.

Punkto pakeitimai:

Nr. D1-900, 2012-11-05, Žin., 2012, Nr. 132-6734 (2012-11-15), i. k. 112301MISAK00D1-900

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

35. Projekto vykdytojas įsipareigoja tvarkyti nuotekas ir / ar tiekti vandenį gyventojams, taip pat teikti Valstybinei kainų ir energetikos kontrolės komisijai derinti kainą už paslaugas, kai keičiami ilgalaikiai investicijų ir plėtros planai arba, jei baigiasi įmonei nustatytų kainų laikotarpis, įtraukiant įgyvendinto projekto patirtas sąnaudas, ir ją taikyti nustatyta tvarka. Neįvykdžius šios sąlygos, bus taikoma 5 proc. finansinė korekcija nuo atitinkamos darbų (vandens gerinimo įrenginių, nuotekų valymo įrenginių, vandentiekio, nuotekų tinklų statybos ir (ar) rekonstrukcijos ir pan.) sutarties vertės.

Punkto pakeitimai:

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

36. Kaina už vandens tiekimo ir nuotekų tvarkymo paslaugas po investicijų negali viršyti 4% vidutinių namų ūkio pajamų. Namų ūkio pajamų dydis turi būti nustatytas remiantis oficialiai skelbiamais naujausiais statistikos duomenimis.

IV. REIKALAVIMAI TINKAMOMS FINANSUOTI PROJEKTO IŠLAIDOMS IR FINANSAVIMO DYDŽIUI

37. Tinkamomis finansuoti išlaidomis laikomos išlaidos, atitinkančios Išlaidų ir finansavimo reikalavimų atitikties taisyklių, Projektų administravimo ir finansavimo taisyklių ir šio Aprašo reikalavimus, patirtos ir apmokėtos nuo 2006 m. gruodžio 15 d. iki projekto veiklų įgyvendinimo pabaigos.

38. Reikalavimai tinkamoms finansuoti projekto išlaidoms ir finansavimo dydžiui išdėstyti šio Aprašo 2 priedo 8–9 punktuose.

39. Preliminari projekto vertė, didžiausia skiriamų finansuoti lėšų suma ir preliminari Pareiškėjo nuosavų lėšų suma nurodyta patvirtintame Valstybės projektų sąraše.

40. Pareiškėjas, teikiantis paraišką finansavimui gauti, turi prisidėti nuosavomis lėšomis. Pareiškėjo nuosavų lėšų indėlis turi būti ne mažesnis nei 5% nuo tinkamų finansuoti išlaidų (neįskaitant grynųjų pajamų). Nuosavų lėšų finansavimo šaltiniai turi būti aiškiai apibrėžti, patikimi, tinkami, pakankami ir realūs paraiškos pateikimo metu. Pakankamai apibrėžtais, patikimais ir tinkamais nuosavų lėšų finansavimo šaltiniais laikomi: banko paskola, pareiškėjo ir (ar) partnerio (-ių) piniginės lėšos, Europos investicijų banko paskola, garantinis banko raštas ir pan. (reikalavimas taikomas ir paraiškoms, pateiktoms iki 2008 m. gruodžio 1 d.). Paraiškos vertinimas gali būti užbaigtas, jei yra pateiktas savivaldybės tarybos sprendimas dėl nuosavų lėšų indėlio, o projekto finansavimo ir administravimo sutartis gali būti pasirašyta su sąlyga, kad pareiškėjas kreipėsi į Finansų ministeriją dėl Europos investicijų banko paskolos suteikimo.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

41. Projektui reikiamo finansavimo suma turi būti nustatyta, atsižvelgiant į Reglamento Nr. 1083/2006 55 straipsnyje išdėstytus reikalavimus. Jeigu iš projekto numatoma gauti pajamų, jos turi būti įvertintos iš anksto pagal Reglamento Nr. 1083/2006 55 straipsnio 2 dalies nuostatas, išskyrus tuos atvejus, kai bus gaunama pajamų, bet jų neįmanoma nustatyti iš anksto. Numatoma gauti grynųjų pajamų suma mažinamas projektui skiriamas finansavimas. Grynosios pajamos turi būti skaičiuojamos įvertinant investicijas visiems vandentvarkos projektams, finansuojamiems Europos Sąjungos Sanglaudos fondo lėšomis, vadovaujantis Europos Komisijos parengtomis „Metodinėmis rekomendacijomis dėl Tarybos reglamento Nr. 1083/2006 55 straipsnio: pajamas duodantys projektai“ (angl. Guidance Note on Art. 55 of Council Regulation (EC) No 1083/2006: Revenue Generating Projects), „Ekonominės naudos analizės atlikimo metodikos gairėmis“ (angl. Guidance On The Methodology For Carrying Out Cost-Benefit Analysis, Working Document No. 4), „Paraiškos formos B dalies pavyzdinio priedo pajamas duodantiems projektams pildymo vadovu“, taip pat „Investicinių projektų kaštų-naudos analizės gairėmis“ (angl. Guide to Cost-Benefit Analysis of Investment Projects) didelės apimties projektų atveju. Šie dokumentai pateikti tinklalapyje www.esparama.lt.

42. Projektams, kurių bendrosios išlaidos neviršija 3 452 800,00 mln. litų, pajamų skaičiavimų atlikti nereikia.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

43. Netinkamas finansuoti, tačiau šiam projektui įgyvendinti būtinas išlaidas, tinkamas išlaidas, kurių nepadengia projekto finansavimas ir papildomo finansavimo lėšos, pareiškėjas ir (ar) partneris (-iai) turi apmokėti nuosavomis lėšomis.

Punkto pakeitimai:

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

44. Netinkamos finansuoti projekto išlaidos nėra finansuojamos iš paramos lėšų ir negali būti įtrauktos į projekto biudžetą.

45. Netinkamos finansuoti projektų išlaidos:

45.1. žemės išlaidos:

45.1.1. žemės sklypo pirkimo arba nuomos išlaidos;

45.1.2. nepriklausomo turto vertintojo ataskaitos apie žemės sklypo rinkos vertę parengimo išlaidos;

45.1.3. išlaidos notarui už sandorio įforminimą;

45.1.4. įsigyto žemės sklypo kadastrinių matavimų ir teisinės registracijos išlaidos ir pan.;

45.2. nekilnojamojo turto išlaidos:

45.2.1. nekilnojamojo turto (pastatų, kitų statinių ar patalpų ir žemės, ant kurios jie pastatyti) pirkimo, nuomos arba lizingo (finansinės nuomos) ir eksploatavimo išlaidos;

45.2.2. nepriklausomo turto vertintojo ataskaitos išlaidos;

45.2.3. išlaidos notarui už sandorio įforminimą;

45.2.4. įsigyto nekilnojamojo turto draudimo, kadastrinių matavimų, teisinės registracijos išlaidos ir pan.;

45.3. statybos, rekonstravimo, remonto ir kt. darbų išlaidos:

45.3.1. administracinių pastatų statybos, rekonstravimo, kapitalinio ir einamojo remonto, griovimo ir kt. darbų išlaidos;

45.3.2. vandens gręžinių, vandenviečių statybos, rekonstravimo ir kt. darbų išlaidos, išskyrus kai projekte statomi ar rekonstruojami vandens gerinimo įrenginiai;

45.3.3. statybos leidimų ir su tuo susijusių dokumentų rengimo išlaidos;

45.3.4. sukurto turto draudimo išlaidos, pastato (statinio) inventorizacijos ir teisinės registracijos išlaidos ir pan.;

darbai, kurie apmokami iš rangos sutartyse numatyto užsakovo rezervo lėšų;

TAR pastaba. 45.3.5 punktas taikomas rangos sutartims, pasirašytoms po 2013-06-08.

Papildyta punktu:

Nr. D1-411, 2013-05-30, Žin., 2013, Nr. 60-2985 (2013-06-07), i. k. 113301MISAK00D1-411

45.4. įrangos, įrenginių ir kt. turto išlaidos:

45.4.1. biuro baldų pirkimo, nuomos ir lizingo (finansinės nuomos) išlaidos;

45.4.2. transporto priemonių pirkimo ir nuomos išlaidos, išskyrus šio Aprašo 1.1 punkte nurodytai veiklai (jei viena iš veiklų yra dumblo tvarkymas). Taikoma ir paraiškoms, pateiktoms iki 2009 m. birželio 23 d.;

Punkto pakeitimai:

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

45.4.3. kompiuterinės įrangos įsigijimo išlaidos, kurios nepriskiriamos objekto eksploatacinėms reikmėms;

45.4.4. programinės įrangos įsigijimo išlaidos, kurios nepriskiriamos objekto eksploatacinėms reikmėms;

45.4.5. įrangos, įrenginių ir kito kilnojamojo materialiojo (ilgalaikio ir trumpalaikio), taip pat nematerialiojo turto nuomos ir lizingo išlaidos;

45.4.6. įsigyto turto draudimo išlaidos;

45.4.7. atsarginės dalys ir įranga, kuri nesumontuota ir yra priskiriama prie eksploatavimo išlaidų;

Papildyta punktu:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

45.5. projekto administravimo ir vykdymo išlaidos:

45.5.1. darbo užmokesčio išlaidos pareiškėjo ar partnerio darbuotojams;

45.5.2. projektą administruojančių ir vykdančių asmenų komandiruočių išlaidos;

45.5.3. biuro prekių ir paslaugų pirkimo išlaidos;

45.5.4. transporto priemonių eksploatavimo išlaidos;

45.5.5. patalpų nuomos, patalpų tvarkymo ir eksploatavimo (komunalinių paslaugų ir pan.), išlaidos;

45.5.6. reprezentacinės išlaidos (maitinimo išlaidos seminarų, mokymų metu, „verslo pietūs“ ir kt.);

45.6. nusidėvėjimo (amortizacijos) sąnaudos;

45.7. kitos išlaidos:

45.7.1. pridėtinės vertės mokestis (PVM), kurį paramos gavėjas pagal Lietuvos Respublikos teisės aktus turi galimybę įtraukti į PVM atskaitą, net jeigu paramos gavėjas tokio PVM į atskaitą neįtraukė;

45.7.2. už paimtas paskolas mokamos palūkanos;

45.7.3. išlaidos, skirtos elektros tinklams pastatyti, kurie nuosavybės teise nepriklauso projekto vykdytojui;

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

45.7.4. baudos, finansinės nuobaudos ir bylų nagrinėjimo išlaidos;

45.7.5. išlaidos, tiesiogiai nesusijusios su projekto vykdymu.

45.7.6. Neteko galios nuo 2013-06-08

Punkto naikinimas:

Nr. D1-411, 2013-05-30, Žin. 2013, Nr. 60-2985 (2013-06-07), i. k. 113301MISAK00D1-411

Papildyta punktu:

Nr. D1-126, 2013-02-13, Žin., 2013, Nr. 18-912 (2013-02-16), i. k. 113301MISAK00D1-126

46. Be visų kitų tinkamų finansuoti išlaidų projekte, gali būti numatytos šios tinkamos, projekto įgyvendinimui reikalingos išlaidos:

46.1. projektų administravimo, viešinimo ir techninės priežiūros išlaidos;

Punkto pakeitimai:

Nr. D1-126, 2013-02-13, Žin., 2013, Nr. 18-912 (2013-02-16), i. k. 113301MISAK00D1-126

46.2. paraiškų, projektinių pasiūlymų, techninių projektų rengimo, statinio projekto vykdymo priežiūros, ekspertizių išlaidos, kai jos neviršija 5 % bendros projekto vertės. Viršijančias šią nustatytą ribą išlaidas projekto vykdytojas turi padengti savo lėšomis;

46.3. patalpų, kurios yra tiesiogiai pritaikytos nuotekų valymo įrenginių/vandentiekio gerinimo įrenginių procesui valdyti ir darbo higienos sąlygoms užtikrinti, statybai/rekonstrukcijai (jeigu nuotekų valymo įrenginių arba vandens gerinimo įrenginių statybos/rekonstrukcijos pirkimo dokumentuose yra numatyta administracinių patalpų statyba/rekonstrukcija), nustatytos pritaikant pro rata principą.

V. PARAIŠKŲ PRIĖMIMAS

47. Paraiškas projektų finansavimui gauti kartu su reikalaujamais priedais iš pareiškėjų priima ir registruoja Agentūra Projektų administravimo ir finansavimo taisyklėse nustatyta tvarka.

48. Agentūra paraiškas priima 2 mėnesius po kvietimo teikti paraiškas paskelbimo dienos, tačiau ministerija ir (ar) kita valstybės institucija kvietimo teikti paraiškas skelbime gali nustatyti ir kitą laikotarpį, kuris turi būti ne trumpesnis kaip vienas mėnuo nuo kvietimo teikti paraiškas paskelbimo dienos.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

49. Pareiškėjas pildo standartinę paraiškos formą. Paraišką sudaro bendroji (A) ir specialioji (B) dalių formos ir kartu pridedami papildomi dokumentai, kurie išvardyti šio Aprašo 3 priede. Pildymui parengtą paraiškos bendrosios (A) dalies elektroninę formą ir paraiškos pildymo instrukciją pareiškėjas gali rasti ES struktūrinės paramos interneto tinklalapyje www.esparama.lt. Paraiškos specialiosios (B) dalies forma pateikiama šio Aprašo 3 priede.

50. Paraiškos forma turi būti užpildyta vadovaujantis paraiškos bendrosios (A) dalies pildymo instrukcija, patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066 „Dėl Projektų administravimo ir finansavimo taisyklių įgyvendinimo“ (Žin., 2008, Nr. 23-861), bei paraiškos specialiosios (B) dalies pildymo instrukcija (šio Aprašo 3 priedas), kurioje detaliau pagrindžiamas projektas bei pateikiama svarbi informacija teikiamam projektui.

51. Pareiškėjas, rengdamas didelės apimties projektą, vadovaujasi reikalavimais, nustatytais Reglamento Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą Nr. 1260/1999 39 ir 40 straipsniuose, Europos Komisijos parengtu dokumentu „Investicinių projektų kaštų-naudos analizės gairės“ (angl. Guide to Cost-Benefit Analysis of Investment Projects), Europos Komisijos 2008 m. balandžio 23 d. pažyma Nr. COCOF 08/0006/01 „Didelės apimties projektai 2007–2013: Ribinės vertės ir Europos Komisijos sprendimų turinys“ (angl. Major Projects in the programming period 2007–2013: Thresholds and contents of Commission decisions). Dokumentai skelbiami svetainėje www.esparama.lt.

52. Pareiškėjas, rengdamas didelės apimties projektą, be 49 punkte išvardytų dokumentų, pildo ir pateikia Reglamento Nr. 1828/2006, nustatančio Tarybos reglamento Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento Nr. 1080/2006 dėl Europos regioninės plėtros fondo, įgyvendinimo taisykles XXI priede nustatytos formos paraišką ir duomenis, kurie nustatyti to paties reglamento XX priede. Rekomenduojama Reglamento Nr. 1828/2006 XXI priede pateiktą nustatytos formos paraišką pildyti anglų kalba.

53. Kartu su paraiška pareiškėjas ir (ar) partneris (-iai) turi pateikti paraiškos prieduose nurodytą informaciją bei dokumentus, įrodančius, kad projektas yra tinkamas finansuoti.

54. Pareiškėjas projektui gali pateikti tik vieną paraišką. Paraiška ir jos priedai turi būti užpildyti lietuvių kalba, kompiuteriu, išspausdinti ir kartu su pridedamais dokumentais tvarkingai įrišti arba susegti. Ranka užpildytos paraiškos nenagrinėjamos ir neregistruojamos. Visi paraiškos ir pridedamų dokumentų lapai turi būti sunumeruoti eilės tvarka.

55. Pareiškėjas privalo pateikti vieną originalų paraiškos egzempliorių (paraiškos bendrąją (A) ir specialiąją (B) dalis bei priedus), kurio pirmojo lapo dešiniajame kampe aiškiai nurodoma „ORIGINALAS“, 1 kopiją – ant kurios pirmojo lapo dešiniajame kampe nurodoma „KOPIJA“ ir paraiškos versiją kompiuterinėje laikmenoje (ant elektroninės laikmenos turi būti aiškiai nurodytas projekto pavadinimas). Pateikiamos paraiškos bei jos priedų originalas ir kopija turi būti įsegti į atskirus segtuvus.

56. Paraišką turi pasirašyti įstaigos vadovas arba jo raštišku sprendimu įgaliotas asmuo (tokiu atveju turi būti pridėtas įgaliojimo originalas). Paraiškos originalo, kopijos ir elektroninės paraiškos versijos turinys turi būti identiškas. Nustačius, kad kopijos ir elektroninio paraiškos variantų turinys neatitinka originalo, vadovaujamasi paraiškos popierinio varianto originale nustatyta informacija.

57. Paraiškos iki Valstybės projektų sąraše nustatyto termino pabaigos gali būti išsiųstos paštu arba įteiktos asmeniškai Agentūrai adresu: Labdarių g. 3, LT-01120 Vilnius. Praleidus šį terminą, sprendimą dėl paraiškos priėmimo, atsižvelgdama į termino praleidimo priežastis ir galimybę atlikti paraiškos vertinimą nepažeidžiant Projektų finansavimo ir administravimo taisyklėse nustatyto vertinimo termino, priima Agentūra, tačiau paraiška turi būti pateikta ne vėliau kaip per 2 savaites nuo termino pabaigos, nurodytos Valstybės projektų sąraše.

58. Siunčiant paraišką paštu, išsiuntimo vietos pašto antspaudo data turi būti ne vėlesnė, kaip patvirtintame Valstybės projektų sąraše nustatyta paraiškos pateikimo įgyvendinančiajai institucijai data. Ant voko turi būti nurodytas pareiškėjo pavadinimas, pareiškėjo adresas, priemonė, pagal kurią teikiama paraiška. Kitoje voko pusėje nurodomas pareiškėjo kontaktinio asmens vardas ir pavardė, telefono ir fakso numeriai.

59. Pateikusiam paraišką pareiškėjui ne vėliau kaip per 15 darbo dienų nuo paraiškos gavimo dienos Agentūra išsiunčia paraiškos registravimo patvirtinimo pranešimą (raštu, faksu arba elektroniniu paštu), kuriame taip pat nurodomas SFMIS paraiškai suteiktas unikalus kodas, bei informaciją apie tolesnę eigą.

60. Agentūra informaciją apie pateiktus valstybės projektus ne vėliau kaip per 15 darbo dienų nuo paraiškų pateikimo termino pabaigos (paskutinės dienos) paskelbia interneto tinklalapiuose www.esparama.lt ir www.apva.lt, nurodydama pareiškėjo pavadinimą, projekto pavadinimą, trumpą projekto aprašymą, paraiškos unikalų kodą ir prašomą lėšų sumą.

61. Pareiškėjai raštu ir žodžiu gali pateikti Agentūrai klausimus dėl valstybės projektų rengimo, paraiškos pildymo, projekto idėjos, tikslų, rezultatų, jų atitikties nacionaliniams strateginio planavimo dokumentams ir pan. klausimus. Agentūra privalo informuoti pareiškėjus šiais klausimais nuo pranešimo pareiškėjui, kad jo projektas įtrauktas į Valstybės projektų sąrašą, dienos iki paskutinės paraiškų pateikimo Agentūrai dienos. Į raštu pateiktus klausimus, kurie gauti ne vėliau kaip 15 d. d. iki paraiškos galutinio termino pateikimo, Agentūra atsako ne vėliau kaip per 10 d. d. nuo klausimo užregistravimo Agentūroje dienos. Informaciją apie aktualius ir dažniausiai užduodamus klausimus Agentūra skelbia interneto tinklalapiuose www.esparama.lt ir www.apva.lt.

62. Visa pareiškėjui žinotina informacija apie kvietimus teikti paraiškas skelbiama interneto tinklalapiuose www.esparama.lt ir www.apva.lt iki pasiūlymo teikti paraiškas išsiuntimo valstybės projektų pareiškėjams dienos.

VI. PARAIŠKŲ VERTINIMAS IR ATRANKA

63. Paraiškų vertinimas ir atranka yra atliekama Projektų finansavimo ir administravimo taisyklėse nustatyta tvarka.

64. Paraiškų vertinimą sudaro šie etapai:

64.1. administracinės atitikties vertinimas;

64.2. projekto tinkamumo finansuoti vertinimas.

65. Už pateiktų paraiškų administracinės atitikties ir projektų tinkamumo finansuoti vertinimą yra atsakinga Agentūra.

66. Projektų paraiškų administracinės atitikties ir projektų tinkamumo finansuoti vertinimui naudojamos administracinės atitikties ir projektų tinkamumo finansuoti vertinimo lentelės (šio Aprašo 1 ir 2 priedai).

67. Paraiška atmetama, jeigu per 10 d. d. nuo paraiškos pateikimo pareiškėjas ir (ar) partneris nepadengė finansinių įsiskolinimų rangovams pagal kitus įgyvendinamus vandentvarkos projektus. Vertinant paraišką nustačius, kad pareiškėjas kreipėsi dėl Europos investicijų banko paskolos gavimo, paraiška neatmetama.

68. Jeigu dėl paraiškoje pateiktos neišsamios ar netikslios informacijos Agentūra negali tinkamai įvertinti projekto, ji turi raštu paprašyti pareiškėjo per nustatytą laiką pateikti papildomus duomenis ir dokumentus, papildyti ar patikslinti paraiškoje pateiktą informaciją. Agentūra gali kreiptis į atitinkamas institucijas, kad jos pateiktų papildomą informaciją apie pareiškėją ir paraišką, ir, vertindama pareiškėjo pateiktus duomenis ir informaciją, naudotis kitais išoriniais oficialiais informacijos šaltiniais.

69. Kiekvieno vertinimo etapo metu Agentūra gali kviesti pareiškėjus pokalbio, taip pat prireikus įsitikinti, ar paraiškoje pateikta informacija yra pagrįsta, t. y. apsilankyti planuojamoje projekto įgyvendinimo vietoje. Pokalbyje su pareiškėju turi dalyvauti ne mažiau kaip 2 vertinimą atliekančios institucijos atstovai; pokalbis turi būti protokoluojamas ir, apie tai įspėjus pokalbio dalyvius, gali būti įrašomas.

70. Vertinimo metu nustačius, kad pareiškėjas paraiškoje pateikė klaidinančią informaciją arba pareiškėjas ar su paraiška susiję asmenys siekia gauti konfidencialią informaciją arba neteisėtai daryti įtaką vertinimo rezultatams ar vertintojams, vertinimą atliekanti institucija atmeta paraišką.

71. Paraiškos administracinės atitikties vertinimui Agentūra naudoja administracinės atitikties vertinimo lentelę (šio Aprašo 1 priedas). Administracinės atitikties vertinimo metu nustatoma, ar su paraiška pateikti visi paraiškos formoje nurodyti dokumentai ir informacija.

72. Jeigu vertindama paraišką Agentūra nustato, kad tenkinami ne visi administracinės atitikties vertinimo reikalavimai, pareiškėjui siunčiamas raštas (faksu), kuriame paprašoma pateikti trūkstamus dokumentus ir (ar) informaciją, ir nustatomas terminas, per kurį pareiškėjas privalo pateikti trūkstamus dokumentus ir (ar) informaciją. Šis terminas neturi būti trumpesnis kaip 5 darbo dienos ir ilgesnis kaip 10 darbo dienų, jeigu Agentūra ir pareiškėjas bendru sutarimu nenusprendžia kitaip.

73. Jeigu pareiškėjas per nustatytąjį terminą prašomų dokumentų ir (ar) informacijos nepateikia arba pateikia ne visus prašomus dokumentus ir (ar) informaciją, Agentūra:

73.1. turi teisę priimti sprendimą atmesti paraišką;

73.2. turi teisę perduoti paraišką į tinkamumo finansuoti vertinimo etapą su sąlyga, kad trūkstami dokumentai ir (ar) informacija bus pateikta ne vėliau kaip iki tinkamumo finansuoti vertinimo etapo pabaigos, jei trūkstama informacija netrukdo pereiti į kitą vertinimo etapą;

73.3. gali baigti administracinės atitikties vertinimą su išlyga, kad reikiamas dokumentas ar informacija bus pateikti iki sprendimo dėl projekto finansavimo priėmimo arba projekto finansavimo ir administravimo sutarties pasirašymo dienos. Pareiškėjui nepateikus reikiamo dokumento ar informacijos iki nustatyto termino, projektui finansavimas neskiriamas arba projekto finansavimo ir administravimo sutartis nepasirašoma;

73.4. turi teisę užbaigti vertinimą ir, kai paraiškos vertinimo metu nustatyti Aprašo reikalavimų neatitikimai yra dėl atskirų gyvenamųjų vietovių, siūlyti skirti finansavimą reikalavimus atitinkančiai gyvenamajai vietovei.

Papildyta punktu:

Nr. D1-598, 2012-07-13, Žin., 2012, Nr. 88-4619 (2012-07-24), i. k. 112301MISAK00D1-598

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

74. Priėmusi sprendimą atmesti paraišką dėl administracinės atitikties vertinimo reikalavimų neatitikimo, Agentūra per 10 darbo dienų parengia ir išsiunčia pareiškėjui informacinį raštą apie paraiškos atmetimą, kuriame nurodo paraiškos atmetimo priežastis.

75. Jeigu per projekto tinkamumo finansuoti vertinimo etapą paaiškėja, kad trūksta su administracinės atitikties vertinimo reikalavimais susijusios informacijos ar dokumentų, jie yra netinkamos kokybės ar neišsamūs, Agentūra paprašo pareiškėją pateikti trūkstamus dokumentus ir (ar) informaciją vadovaudamasi administracinės atitikties vertinimo reikalavimais.

76. Agentūra informaciją apie administracinės atitikties vertinimo etapą praėjusias paraiškas per 10 darbo dienų skelbia interneto tinklalapiuose www.esparama.lt ir www.apva.lt, papildydama 60 punkte nurodytą informaciją.

77. Projekto tinkamumo finansuoti vertinimui Agentūra naudoja projekto tinkamumo finansuoti vertinimo lentelę (šio Aprašo 2 priedas). Projekto tinkamumo finansuoti vertinimo metu Agentūra nustato, ar projektas tinkamas finansuoti pagal šio Aprašo reikalavimus.

78. Projekto tinkamumo finansuoti vertinimo metu nustatoma projekto atitiktis bendriesiems ir specialiesiems (atitikties) atrankos kriterijams, didžiausia projekto tinkamų finansuoti išlaidų suma, didžiausia Europos Komisijai tinkamų deklaruoti išlaidų suma ir didžiausias leistinas skirti lėšų dydis. Agentūra pagal Reglamento Nr. 1083/2006 55 straipsnį turi patikrinti, ar projekto pajamos tinkamai apskaičiuotos pagal „Paraiškos formos B dalies pavyzdinio priedo pajamas duodantiems projektams pildymo vadovą“ (dokumentas skelbiamas tinklalapyje www.esparama.lt).

79. Tuo atveju, kai paraiška pateikta su mažesniais siektinais projekto rezultatais negu patvirtinta Valstybės projektų sąraše ir atitinkamai planuojama prijungti mažiau gyventojų, mažinama tinkamų finansuoti išlaidų suma 380 litų už metrą. Jeigu pareiškėjas pateikia pagrįstus paaiškinimus dėl siektinų projekto rezultatų sumažėjimo ir įsipareigoja prijungti gyventojų ne mažiau nei numatyta Valstybės projektų sąraše, paramos lėšos nemažinamos.

80. Jeigu Agentūra projekto tinkamumo finansuoti vertinimo metu nustato projekto tinkamų finansuoti išlaidų sumą ir didžiausią leistiną skirti lėšų dydį, mažesnį už paraiškoje pateiktą projekto tinkamų finansuoti išlaidų sumą ir prašomą projektui skirti lėšų dydį, Agentūra turi raštu apie tai informuoti pareiškėją ir raštu suderinti su pareiškėju, ar jis sutinka įgyvendinti projektą, gavęs nustatyto dydžio skiriamų lėšų sumą. Jeigu pareiškėjas nesutinka su tinkamų išlaidų dydžiu, paraiška atmetama.

81. Jeigu Agentūra projekto tinkamumo finansuoti vertinimo metu nustato projekto tinkamų finansuoti išlaidų sumą, didesnę už Valstybės projektų sąraše nurodytą preliminarią tinkamų finansuoti išlaidų sumą, Agentūra turi raštu apie tai informuoti pareiškėją ir raštu suderinti su pareiškėju, ar jis sutinka įgyvendinti projektą skirdamas trūkstamą nuosavų lėšų dalį. Jeigu pareiškėjas sutinka, prie paraiškos iki paramos finansavimo ir administravimo sutarties pasirašymo turi būti pridėtas pareiškėjo ir (ar) partnerio įsipareigojimas (juridinio asmens valdymo organo, turinčio kompetenciją priimti atitinkamą sprendimą) padengti tinkamas išlaidas, kurių nepadengia projekto finansavimas. Jeigu pareiškėjas nesutinka, paraiška atmetama.

82. Tinkamų finansuoti išlaidų dalis, kuri nepadengiama paramos lėšomis, turi būti finansuojama iš projekto vykdytojo ir (ar) partnerio (-ių) lėšų. Šios lėšos kartu su projektui skirtomis lėšomis iš Lietuvos Respublikos valstybės biudžeto asignavimų valdytojų programų, kuriose numatytos Lietuvos Respublikos valstybės biudžeto lėšos veiksmų programų prioritetų įgyvendinimo priemonėms finansuoti, laikomos nacionalinėmis projekto lėšomis.

83. Jeigu vertinant paraišką nustatoma, kad pateikti ne visi reikiami dokumentai ir (ar) informacija projekto tinkamumo finansuoti vertinimui atlikti, Agentūra pareiškėjui siunčia raštą, kuriame prašoma pateikti trūkstamus dokumentus ir (ar) informaciją, ir nustatomas terminas, per kurį pareiškėjas privalo pateikti trūkstamus dokumentus ir (ar) informaciją. Šis terminas neturi būti trumpesnis kaip 5 darbo dienos ir ilgesnis kaip 10 darbo dienų, jeigu Agentūra ir pareiškėjas bendru sutarimu nenusprendžia kitaip.

84. Valstybės projektų tinkamumo finansuoti vertinimą Agentūra organizuoja kaip derybas su pareiškėju, t. y. Agentūrai pateikus pastabas dėl paraiškos atitikties bendriesiems ir specialiesiems atitikties kriterijams, pareiškėjas gali paraišką patikslinti (nepakeičiant jos esmės).

85. Jeigu pareiškėjas per nustatytąjį terminą prašomų dokumentų ir informacijos nepateikia arba pateikia ne visus prašomus dokumentus ir informaciją, arba projektas neatitinka bent vieno projekto tinkamumui finansuoti keliamo reikalavimo, Agentūra turi teisę priimti sprendimą atmesti paraišką. Pagrįstais atvejais Agentūra gali priimti sprendimą dėl projekto tinkamumo finansuoti su išlyga, kad konkretūs veiksmai bus atlikti arba reikiamas dokumentas ar informacija pateikti iki sprendimo dėl projekto finansavimo priėmimo arba projekto finansavimo ir administravimo sutarties pasirašymo dienos. Pareiškėjui nepateikus reikiamo dokumento ar informacijos iki nustatyto termino, projektui finansavimas neskiriamas arba projekto finansavimo ir administravimo sutartis nepasirašoma.

86. Prieš priimdama sprendimą atmesti paraišką, Agentūra turi išnagrinėti nustatytus neatitikimus, papildomos informacijos, duomenų ir dokumentų nepateikimo aplinkybes ir įsitikinti, kad atmetimas yra pagrįstas ir paraiškos vertinimą atlikę vertintojai nepažeidė nustatytų darbo procedūrų. Apie priimtą sprendimą atmesti paraišką Agentūra informuoja pareiškėją per 10 darbo dienų nuo sprendimo atmesti paraišką priėmimo dienos – išsiunčia jam informacinį raštą, kuriame nurodo paraiškos atmetimo priežastis.

87. Įvertinę projekto tinkamumą finansuoti, vertintojai parengia tinkamumo finansuoti vertinimo ataskaitą, kurioje pateikia išvadą, ar projektas yra tinkamas gauti paramą ir kokio maksimalaus dydžio parama gali būti suteikta, taip pat ar pareiškėjas sutinka įgyvendinti projektą su Agentūros nustatytu finansavimo dydžiu. Išvados pateikiamos tinkamumo finansuoti vertinimo ataskaitoje.

88. Agentūra informaciją apie projektų tinkamumo finansuoti vertinimo etapą praėjusias paraiškas skelbia interneto tinklalapiuose www.esparama.lt ir www.apva.lt, papildydama 60 ir 76 punktuose nurodytą informaciją.

VII. PROJEKTŲ TINKAMUMO FINANSUOTI EUROPOS INVESTICIJŲ BANKO PASKOLOS LĖŠOMIS VERTINIMAS

89. Agentūra atlieka projekto tinkamumo finansuoti Europos investicijų banko paskolos lėšomis vertinimą – nustato, ar projektas atitinka Europos investicijų banko nustatytas išlaidų tinkamumo sąlygas.

90. Agentūros vertintojai vertinimą atlieka vadovaudamiesi Agentūros patvirtintu Europos investicijų banko išlaidų tinkamumo vertinimo ir priežiūros tvarkos aprašu.

91. Vertinimo metu pildomas Finansų ministerijos patvirtintos formos projekto tinkamumo finansuoti Europos investicijų banko lėšomis patikros lapas. Jeigu nustatoma, kad projektas atitinka projekto tinkamumo finansuoti Europos investicijų banko lėšomis patikros lape nurodytas išlaidų tinkamumo sąlygas, Agentūra įvertina, ar projektas atitinka Europos investicijų banko nustatytus aplinkosauginius reikalavimus, užpildo Finansų ministerijos patvirtintos formos projektų atitikties aplinkosauginiams reikalavimams patikros lapą. Jeigu reikia, tikrindama projektą, Agentūra paprašo pareiškėjo ir (arba) partnerio pateikti papildomą informaciją ar dokumentus ir nustato informacijos ar dokumentų pateikimo terminą.

92. Agentūra informaciją ir dokumentus, kuriuos reikia pateikti Europos investicijų bankui, teikia Finansų ministerijai.

93. Agentūra atlieka projektų, kurie finansuojami Europos investicijų banko lėšomis, tinkamumo finansuoti priežiūrą visą jų įgyvendinimo laikotarpį.

VIII. SPRENDIMO DĖL PROJEKTO FINANSAVIMO PRIĖMIMAS

94. Sprendimas dėl projekto tinkamumo finansuoti priimamas Projektų administravimo ir finansavimo taisyklėse nustatyta tvarka.

Punkto pakeitimai:

Nr. D1-598, 2012-07-13, Žin., 2012, Nr. 88-4619 (2012-07-24), i. k. 112301MISAK00D1-598

95. Sprendimą dėl projekto tinkamumo finansuoti iš ES Sanglaudos fondo priima Agentūra, jį įformindama projekto tinkamumo finansuoti vertinimo ataskaitoje. Aplinkos ministerija, gavusi Agentūros sprendimą, priima sprendimą dėl projektų finansavimo.

96. Sprendimą dėl projekto finansavimo Aplinkos ministerija priima per 10 d. d. nuo Agentūros pateiktos projekto tinkamumo finansuoti vertinimo ataskaitos gavimo dienos. Jeigu pareiškėjas Paskolų iš valstybės vardu pasiskolintų lėšų bei valstybės garantijų teikimo ir suteiktų paskolų grąžinimo taisyklių, patvirtintų Lietuvos Respublikos Vyriausybės 2001 m. birželio 4 d. nutarimu Nr. 667 (Žin., 2001, Nr. 49-1713; 2005, Nr. 105-3882), nustatyta tvarka Finansų ministerijai yra pateikęs prašymą gauti perskolinamą Europos investicijų banko paskolą pareiškėjo nuosavų lėšų daliai finansuoti, sprendimas turi būti priimamas ne vėliau kaip per 5 darbo dienas nuo Lietuvos Respublikos Vyriausybės nutarimo dėl perskolinamos paskolos suteikimo įsigaliojimo dienos. Sprendimas dėl projekto finansavimo tvirtinamas ministro įsakymu.

97. Sprendimas dėl projekto finansavimo turi būti pripažintas netekusiu galios ne vėliau kaip per 15 darbo dienų nuo raštu gautos iš Agentūros informacijos apie nepasirašymą arba pareiškėjo atsisakymą pasirašyti projekto finansavimo ir administravimo sutartį gavimo dienos, jeigu pareiškėjas per nustatytąjį terminą atsisako pasirašyti projekto finansavimo ir administravimo sutartį.

98. Aplinkos ministerija interneto tinklalapyje www.esparama.lt skelbia informaciją apie priimtus sprendimus ne vėliau kaip per 10 darbo dienų nuo šių sprendimų priėmimo dienos, papildydama šio Aprašo 60 punkte nustatytą informaciją.

Didelės apimties projektai

99. Sprendimą dėl projekto tinkamumo finansuoti iš ES Sanglaudos fondo priima Agentūra, jį įformindama projekto tinkamumo finansuoti vertinimo ataskaitoje. Atsižvelgdama į šio sprendimo, projektų atrankos rezultatus, Aplinkos ministerija įvertina projekto atitiktį nacionalinėms (-ių) strategijos (-ų) ir (ar) teisės aktų nuostatoms.

100. Aplinkos ministerija, įvertinusi projekto atitiktį nacionalinėms (-ių) strategijos (-ų) ir (ar) teisės aktų nuostatoms, pateikia paraišką vadovaujančiajai institucijai.

101. Vadovaujančioji institucija didelės apimties projektą pateikia Europos Komisijai.

102. Sprendimą dėl projekto finansavimo ES Sanglaudos fondo lėšomis priima Europos Komisija.

IX. PROJEKTO FINANSAVIMO IR ADMINISTRAVIMO SUTARTIES SUDARYMAS

103. Projekto finansavimo ir administravimo sutartis sudaroma Projektų finansavimo ir administravimo taisyklėse nustatyta tvarka.

104. Su pareiškėju, kurio projektą nuspręsta bendrai finansuoti iš ES Sanglaudos fondo lėšų, Agentūra sudaro projektų finansavimo ir administravimo sutartį. Projekto finansavimo ir administravimo sutartis sudaroma tik su pareiškėju, pateikusiu paraišką.

105. Projekto finansavimo ir administravimo sutartis susideda iš bendrųjų ir specialiųjų sutarties sąlygų ir nustatytos formos sutarties priedų, patvirtintų Lietuvos Respublikos finansų ministro 2008 m. vasario 20 d. įsakymu Nr. 1K-066 „Dėl Projektų administravimo ir finansavimo taisyklių įgyvendinimo“ (Žin., 2008, Nr. 23-861).

106. Gavusi Aplinkos ministerijos sprendimą finansuoti projektą, Agentūra parengia ir išsiunčia pareiškėjui sutarties projektą bei nurodo pasiūlymo pasirašyti sutartį galiojimo terminą. Pasiūlymo pasirašyti sutartį galiojimo terminas turi būti ne trumpesnis kaip 5 darbo dienos. Pasiūlymas pasirašyti sutartį laikomas įteiktu praėjus 2 darbo dienoms po jo išsiuntimo registruotu laišku.

107. Pareiškėjui per rašte nustatytą pasiūlymo galiojimo terminą nepasirašius sutarties, pasiūlymas pasirašyti sutartį netenka galios ir projektas nefinansuojamas.

108. Jeigu pareiškėjas per nustatytąjį terminą sutarties nepasirašo, Agentūra per 5 darbo dienas nuo tokių aplinkybių išaiškėjimo dienos apie tai informuoja Aplinkos ministeriją.

109. Sutartį pasirašo Agentūra ir pareiškėjo įgalioti asmenys. Su pareiškėju sudarius sutartį, pareiškėjas tampa projekto vykdytoju.

110. Projekto finansavimo ir administravimo sutartis sudaroma 2 egzemplioriais, kurie turi vienodą juridinę galią. Vienas sutarties egzempliorius saugomas Agentūroje, kitas – įteikiamas projekto vykdytojui.

111. Agentūra ne vėliau kaip per 15 darbo dienų nuo projekto finansavimo ir administravimo sutarties pasirašymo dienos paskelbia informaciją apie pasirašytą projekto finansavimo ir administravimo sutartį interneto tinklalapiuose www.esparama.lt ir www.apva.lt – nurodo projekto vykdytojo pavadinimą, projekto pavadinimą, projekto kodą, pateikia trumpą projekto aprašymą, bendrą projekto vertę ir projektui skirtą lėšų sumą.

X. PROJEKTŲ ĮGYVENDINIMO NUOSTATOS

112. Projekto išlaidos apmokamos bei projekto finansavimo ir administravimo sutarties priežiūra atliekama Projektų administravimo ir finansavimo taisyklėse bei projekto administravimo ir finansavimo sutartyje nustatyta tvarka.

113. Projekto išlaidos gali būti apmokamos dviem būdais: išlaidų kompensavimo ir sąskaitų apmokėjimo būdais Projektų administravimo ir finansavimo taisyklėse nustatyta tvarka.

114. Kiekvienam projektui taikytinas išlaidų apmokėjimo būdas nustatomas projekto finansavimo ir administravimo sutartyje. Viename projekte gali būti derinami abu projekto išlaidų apmokėjimo būdai.

115. Pagal šį Aprašą pateiktų projektų įgyvendinimui finansuoti Projektų vykdytojams gali būti numatytas ne didesnis kaip 30 proc. avansas (skaičiuojamas nuo skirtos projekto finansavimo sumos) (reikalavimas taikomas ir paraiškoms, pateiktoms iki 2008 m. gruodžio 1 d).

116. Projektų vykdytojams keliami reikalavimai, susiję su projektų tęstinumo užtikrinimu, pateikti šio Aprašo 2 priedo 8.1.3 punkte.

117. Aplinkos ministerija, atsižvelgdama į Agentūros ir projekto vykdytojo pasirašytą šalių susitarimą dėl projekto biudžete nustatytų tinkamų išlaidų sumažėjimo įvykdžius pirkimus, turi teisę priimti sprendimą dėl finansavimo sumažinimo.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

118. Agentūra gali pakeisti projekto finansavimo ir administravimo sutartį dėl biudžeto perskirstymo tarp projekto veiklų, kai projekto vykdytojas įvykdė projekte numatytus pirkimus ir yra sutaupytų lėšų projekto biudžeto apimtyje.

1181. Agentūra gali priimti sprendimą dėl naujos veiklos įtraukimo į projektą ir inicijuoti projekto finansavimo ir administravimo sutarties pakeitimą, jei pareiškėjas atitinka reikalavimus, nustatytus šio Aprašo 5 priede.

Papildyta punktu:

Nr. D1-598, 2012-07-13, Žin., 2012, Nr. 88-4619 (2012-07-24), i. k. 112301MISAK00D1-598

XI. NETINKAMAI ĮGYVENDINAMI PROJEKTAI

119. Jeigu projekto vykdytojas, įgyvendindamas projektą, nesilaiko projekto finansavimo ir administravimo sutarties sąlygų, Agentūra turi teisę inicijuoti, o Aplinkos ministerija turi teisę vienašaliu sprendimu sumažinti, sustabdyti arba nutraukti projekto finansavimą ir (ar) pareikalauti grąžinti sumokėtas lėšas ar jų dalį.

120. Neteko galios nuo 2013-02-17

Punkto naikinimas:

Nr. D1-126, 2013-02-13, Žin. 2013, Nr. 18-912 (2013-02-16), i. k. 113301MISAK00D1-126

Punkto pakeitimai:

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

121. Jeigu įtariama, kad projekto vykdytojas, įgyvendindamas projektą, nesilaikydamas projekto finansavimo ir administravimo sutarties sąlygų, taip pat pažeidė Lietuvos Respublikos ir (ar) ES teisės aktus ir dėl to atsirado ar galėjo atsirasti Lietuvos Respublikos valstybės ir (ar) ES biudžeto nuostolių, patyrus nepagrįstų išlaidų, Projektų finansavimo ir administravimo taisyklių nustatyta tvarka atliekamas įtariamo pažeidimo tyrimas.

122. Projekto vykdytojas nuo sutarties įsigaliojimo ir 5 metus po projekto pabaigos be Agentūros raštiško sutikimo negali keisti savo veiklos, kuriai skiriamos projekto finansavimo lėšos, pobūdžio ar įgyvendinimo sąlygų, nutraukti šios veiklos, dalyvauti reorganizavime ir reorganizuotis, jeigu tai galėtų pažeisti reglamento (EB) Nr. 1083/2006 57 straipsnio nuostatas. Apie svarbias priežastis, kliudančias vykdyti veiklą ir galinčias sąlygoti reglamento (EB) Nr. 1083/2006 57 straipsnio nuostatų pažeidimą, projekto vykdytojas turi pranešti Agentūrai nedelsdamas joms paaiškėjus.

XII. PROJEKTŲ VIEŠINIMAS

123. Projekto vykdytojas privalo vykdyti informavimo apie projektą veiksmus, kurie turi būti tiesiogiai proporcingi projekto veiklos apimčiai, t. y.:

123.1. parengti ir pastatyti informacinį stendą (prieš statybos darbų pradžią), esant sąlygoms, nurodytoms Reglamento Nr. 1828/2006 8 straipsnio 3 dalyje;

123.2. po projekto užbaigimo parengti ir pastatyti nuolatinį aiškinamąjį stendą, esant sąlygoms, nurodytoms Reglamento Nr. 1828/2006 8 straipsnio 2 dalyje;

123.3. paskelbti (savo interneto tinklalapyje, informavimo apie projektą priemonėse, vykdant projekto veiklą ar kitu būdu), kad įgyvendinamas projektas, finansuojamas pagal Sanglaudos skatinimo veiksmų programą iš Sanglaudos fondo ir (ar) Lietuvos Respublikos valstybės biudžeto lėšų pagal Reglamento Nr. 1828/2006 8 straipsnio 4 dalį;

123.4. užtikrinti, kad projekto dalyviams (projektą vykdantiems asmenims, projekto tikslinėms grupėms, projekto rezultatus naudojantiems asmenims) būtų pranešta apie projekto finansavimą iš Sanglaudos fondo ir (ar) Lietuvos Respublikos valstybės biudžeto lėšų.

124. Visose projekto vykdytojo įgyvendinamose informavimo apie projektą priemonėse turi būti naudojamas ES 2007–2013 metų struktūrinės paramos ženklo pavyzdys, patvirtintas Lietuvos Respublikos finansų ministro 2007 m. gruodžio 12 d. įsakymu Nr. 1K-366 (Žin., 2007, Nr. 134-5434).

125. Projekto vykdytojas privalo prisiimti atsakomybę už informavimo ir viešumo priemonių turinį ir užtikrinti jų kokybę.

126. Išlaidos, projekto vykdytojo padarytos įgyvendinant informavimo ir viešumo priemones, gali būti priskiriamos prie tinkamų finansuoti projekto išlaidų. Projekto vykdytojui netinkamai viešinus informaciją, tokios išlaidos bus priskiriamos prie netinkamų finansuoti projekto išlaidų.

XIII. SKUNDŲ NAGRINĖJIMAS

127. Pareiškėjai ir projektų vykdytojai turi teisę apskųsti Agentūros, Aplinkos ministerijos, vadovaujančiosios ir tvirtinančiosios institucijų veiksmus arba neveikimą, susijusius su paraiškos vertinimu, atranka, sprendimo dėl finansavimo arba nefinansavimo priėmimu ir projekto įgyvendinimu, Lietuvos Respublikos viešojo administravimo įstatymo (Žin., 1999, Nr. 60-1945; 2006, Nr. 77-2975) ir Projektų administravimo ir finansavimo taisyklėse nustatyta tvarka.

128. Agentūros veiksmus arba neveikimą, susijusius su projekto atitikties specialiesiems atrankos kriterijams ir Aprašo 2 priede nustatytiems reikalavimams, detalizuojantiems bendruosius atrankos kriterijus, vertinimu, pareiškėjas gali apskųsti Aplinkos ministerijai raštu per 10 darbo dienų nuo tos dienos, kai jis sužinojo ar turėjo sužinoti apie tokius Agentūros veiksmus arba neveikimą.

129. Aplinkos ministerija, gavusi pareiškėjo skundą, nagrinėja jį.

130. Jeigu Aplinkos ministerija nusprendžia, kad Agentūros veiksmai buvo teisėti ir pagrįsti, ji apie tai informuoja pareiškėją.

131. Jeigu Aplinkos ministerija nusprendžia, kad yra pagrindo manyti, jog Agentūros veiksmai yra nepagrįsti, ji gali raštu įpareigoti Agentūrą pakartoti vertinimo procedūrą arba atlikti kitus veiksmus. Tokiu atveju Aplinkos ministerija nustato terminą, bet ne trumpesnį kaip 10 darbo dienų, per kurį vertinimo procedūra turi būti pakartota arba atlikti kiti veiksmai, ir apie priimtą sprendimą informuoja pareiškėją.

132. Pareiškėjas ir projekto vykdytojas turi teisę apskųsti vadovaujančiajai institucijai Agentūros veiksmus ar neveikimą, susijusius su projekto atitikties bendriesiems atrankos kriterijams (išskyrus juos detalizuojančius reikalavimus, nustatytus Aprašo 2 priede) vertinimu, taip pat kitais atvejais, nenumatytais Aprašo 127 punkte, per 10 darbo dienų nuo tos dienos, kai jis sužinojo ar turėjo sužinoti apie tokius Agentūros veiksmus ar neveikimą.

133. Vadovaujančioji institucija, gavusi pareiškėjo arba projekto vykdytojo skundą, nagrinėja jį. Nusprendusi, kad skundas nepagrįstas, vadovaujančioji institucija apie tai informuoja pareiškėją ar projekto vykdytoją. Jeigu vadovaujančioji institucija nusprendžia, kad skundas pagrįstas, ji raštu įpareigoja Agentūrą imtis atitinkamų veiksmų, nustato veiksmų atlikimo terminus ir informuoja apie tai pareiškėją ar projekto vykdytoją.

134. Pareiškėjas ar projekto vykdytojas, nesutikdamas su Agentūros, Aplinkos ministerijos ar vadovaujančiosios institucijos sprendimais ar veiksmais, gali kreiptis į teismą Lietuvos Respublikos įstatymų nustatyta tvarka.

XIV. PROJEKTŲ UŽBAIGIMAS

135. Projekto finansavimas laikomas baigtu, kai Agentūra patvirtina galutinę projekto įgyvendinimo ataskaitą arba apmokamas galutinis mokėjimo prašymas, atsižvelgiant į tai, kuris veiksmas atliekamas vėliau.

136. Įgyvendinęs projektą, projekto vykdytojas Projektų administravimo ir finansavimo taisyklėse nustatyta tvarka ir terminais teikia įgyvendinančiajai institucijai ataskaitą po projekto užbaigimo. Jeigu Reglamento Nr. 1083/2006 55 straipsnyje numatytu laikotarpiu nustatoma, kad gauta pajamų, į kurias neatsižvelgta projekto tinkamumo finansuoti vertinimo metu, tokias pajamas projekto vykdytojas turi grąžinti į Lietuvos Respublikos valstybės biudžetą.

XV. BAIGIAMOSIOS NUOSTATOS

137. Tai, ko nereglamentuoja šis Aprašas, reglamentuoja Projektų administravimo ir finansavimo taisyklės.

138. Šis Aprašas, suderinus su vadovaujančiąja institucija, gali būti keičiamas Projektų administravimo ir finansavimo taisyklių 29 punkte nustatyta tvarka.

139. Pasikeitus šiame Apraše nurodytiems teisės aktams, taikomos tų teisės aktų aktualios redakcijos nuostatos.

_________________

Priedo pakeitimai:

Nr. D1-170, 2009-04-17, Žin., 2009, Nr. 47-1880 (2009-04-28), i. k. 109301MISAK00D1-170

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

Nr. D1-480, 2011-06-09, Žin., 2011, Nr. 75-3643 (2011-06-21); Žin., 2011, Nr. 83-0 (2011-07-09), i. k. 111301MISAK00D1-480

VP3-3.1-AM-01-V priemonės

„Vandens tiekimo ir nuotekų tvarkymo

sistemų renovavimas ir plėtra“ projektų

finansavimo sąlygų aprašo

1 priedas

Administracinės atitikties vertinimo lentelė

Paraiškos pristatymo data Paraiškos unikalus kodas Paraišką priėmė	Pareiškėjo pavadinimas
Eil. Nr.	Kriterijus	Taip	Ne	Netaikoma
1.	Užpildytos visos paraiškos dalys.
2.	Paraišką pasirašė pareiškėjas ar jo įgaliotas asmuo.
3.	Paraiška ir jos priedai užpildyti lietuvių kalba, kompiuteriu, išspausdinti ir kartu su pridedamais dokumentais įrišti arba susegti. Visi paraiškos ir pridedamų dokumentų lapai sunumeruoti eilės tvarka. Paraiškos bendroji (A) dalis užpildyta vadovaujantis pildymo instrukcija, t. y. užpildyta ir pateikta standartinė Excel formato paraiškos formos A dalis.
4.	Pateiktas vienas originalus paraiškos egzempliorius, viena kopija ir paraiškos versija kompiuterine laikmena.
5.	Neteko galios nuo 2013-09-06
6.	Neteko galios nuo 2013-09-06
7.	Pateikta visų partnerių pasirašyta deklaracija paraiškos bendrojoje (A) dalyje, jei projekte yra partneris (-iai).
8.	Pateikta jungtinės veiklos (partnerystės) sutarties kopija, jei projekte yra partneris (-iai).
9.	Pateiktas įgaliojimo pasirašyti paraišką originalas, jeigu paraišką pasirašė ne pareiškėjo įstaigos/ įmonės vadovas.
10.	Pateikti darbuotojų, atsakingų už projekto koordinavimą ir įgyvendinimą (projekto vadovo, finansininko ir vandentvarkos specialisto), gyvenimo aprašymai (CV).
11.	Pateiktas patvirtinantis raštas, kad pareiškėjas ir partneris (-iai) atitinka Aprašo 2 priedo 7.1.3.3–7.1.3.5 punktų reikalavimus.
12.	Neteko galios nuo 2013-09-06
13.	Neteko galios nuo 2013-09-06
14.	Pateiktas įvykdytų pirkimų sąrašas.
15.	Pateikti gaunamų pajamų skaičiavimai ir jų rezultatai (jei taikoma).
16.	Pateikti dokumentai, patvirtinantys pareiškėjo galimybes apmokėti numatytą projekto išlaidų dalį (savivaldybės tarybos sprendimas, banko sąskaitos išrašas, paskolos sutartis, garantinis banko raštas ir kt.). Žr. Aprašo 40 p.
17.	Pateiktas pareiškėjo ir (ar) partnerio įsipareigojimas (juridinio asmens valdymo organo, turinčio kompetenciją priimti atitinkamą sprendimą) padengti netinkamas finansuoti, tačiau šiam projektui įgyvendinti būtinas, išlaidas ir tinkamas išlaidas, kurių nepadengia projekto finansavimas.
18.	Pateiktas savivaldybės teritorijai parengtas vandens tiekimo ir nuotekų tvarkymo infrastruktūros plėtros planas (kompiuterine laikmena – CD) ir jį patvirtinantis dokumentas arba, jeigu planas nėra patvirtintas, savivaldybės tarybos sprendimas dėl įsipareigojimo įtraukti projektą į rengiamą vandens tiekimo ir nuotekų tvarkymo infrastruktūros plėtros planą ir dėl įsipareigojimo šį planą patvirtinti atitinkamais terminais (ne vėliau kaip iki projekto įgyvendinimo pabaigos). Tais atvejais, kai planas jau pateiktas su ankstesniais projektais, jo pateikti nereikia, užtenka nurodyti rašto numerį, kuriuo buvo pateikta Agentūrai.
19.	Pateikta institucijos, atsakingos už saugomų teritorijų apsaugos ir tvarkymo organizavimą, išvados dėl poveikio įsteigtoms ar potencialioms „Natura 2000“ teritorijoms reikšmingumo kopija (jei taikoma).
20.	Pateikta projektams, kurių poveikio aplinkai vertinimas (arba atranka dėl poveikio aplinkai vertinimo) buvo atliktas iki 2006 m. gegužės 31 d., institucijos, atsakingos už Europos ekologinio tinklo „Natura 2000“ teritorijų monitoringą, deklaracijos kopija.
21.	Pateikta galiojanti atsakingos institucijos atrankos išvados dėl poveikio aplinkai vertinimo kopija ar poveikio aplinkai vertinimo ataskaitos kopija visai projekto apimčiai, t. y. aktualiam įrenginių našumui, kilometrų skaičiui (jei taikoma).
22.	Pateikta atsakingos institucijos sprendimo, ar planuojama ūkinė veikla leistina, kopija (jei taikoma).
23.	Pateiktas įgyvendintų projektų sąrašas. (Tinka, jeigu pateiktas įgyvendintų sutarčių sąrašas.)
24.	Pateikti finansinės analizės skaičiavimai.
25.	Pateikti sąnaudų-naudos analizės skaičiavimai (taikoma didelės apimties projektams).
26.	Suvesta informacija į APVA GIS apie planuojamus pagal projektą plėtoti (rekonstruoti), esamus ir pagal kitus projektus plėtojamus (rekonstruojamus) vandentiekio ir nuotekų tinklus, nuotekų valymo įrenginius ir vandentiekio gerinimo įrenginius. Nesant galimybei (dėl techninių ir programinių gedimų, nepriklausančių nuo projekto vykdytojo) suvesti informaciją į APVA GIS, turi būti pateiktas žemėlapis, kuriame pavaizduotos pagal projektą planuojamų plėtoti (rekonstruoti), esamų ir pagal kitus projektus plėtojamų (rekonstruojamų) vandentiekio ir nuotekų tinklų, nuotekų valymo įrenginių ir vandens gerinimo įrenginių vietos. Žemėlapis turi būti pateiktas su įskaitomais gatvių pavadinimais ir tik toms gyvenamosioms vietovėms, kuriose bus vykdomos projekto veiklos.
27.	Savivaldybės tarybos sprendimas, kuriame nurodyta, kad tvirtinat vandens paslaugų kainą bus įskaičiuotos visos vandens tiekimo įmonės patiriamos sąnaudos (įskaitant planuojamų ir šiuo metu įgyvendinamų projektų kaštus).
VERTINTOJO PASTABOS Paraiškos vertintojas (pareigos, vardas, pavardė, parašas) Vertinimo data

______________

Priedo pakeitimai:

Nr. D1-170, 2009-04-17, Žin., 2009, Nr. 47-1880 (2009-04-28), i. k. 109301MISAK00D1-170

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

Nr. D1-480, 2011-06-09, Žin., 2011, Nr. 75-3643 (2011-06-21); Žin., 2011, Nr. 83-0 (2011-07-09), i. k. 111301MISAK00D1-480

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo

2 priedas

PROJEKTO TINKAMUMO FINANSUOTI VERTINIMO LENTELĖ

Bendrasis kriterijus	Bendrojo kriterijaus vertinimo aspektai	Vertinimo klausimai ir (ar) teiginiai	Įvertinimas	Paaiškinimai

Taip	Ne	Netaikoma

1	2	3	4	5	6	7
1. Projektas atitinka bent vieną veiksmų programos ir jos prioriteto tikslą, uždavinį, taip pat apima pagal tam tikrą prioritetą numatomas remti veiklas.	1.1. Pagrįstas projekto tikslų ir uždavinių ryšys su tam tikros veiksmų programos prioriteto tikslu ir bent vienu uždaviniu.	1.1.1. Projekto tikslai ir uždaviniai aiškiai siejasi su Sanglaudos skatinimo veiksmų programos 3 prioriteto „Aplinka ir darnus vystymasis“ tikslu „modernizuoti ir išplėsti vandens tiekimo ir nuotekų tvarkymo infrastruktūrą aglomeracijose pagal nustatytus paslaugų kokybės, aplinkosaugos ir sveikatos apsaugos reikalavimus“ ir uždaviniu „Vandens tiekimo ir nuotekų tvarkymo sistemų renovavimas ir plėtra“.	Būtina įsitikinti, kad projekto tikslai ir uždaviniai atitinka Sanglaudos skatinimo veiksmų programos 3 prioriteto „Aplinka ir darnus vystymasis“ tikslą „modernizuoti ir išplėsti vandens tiekimo ir nuotekų tvarkymo infrastruktūrą aglomeracijose pagal nustatytus paslaugų kokybės, aplinkosaugos ir sveikatos apsaugos reikalavimus“ ir uždavinį „Vandens tiekimo ir nuotekų tvarkymo sistemų renovavimas ir plėtra“, ryšys yra akivaizdus ir priežastinis. Informacijos šaltinis: paraiškos A dalies 6 punktas.

1.1.2. Įgyvendinto projekto poveikis Sanglaudos skatinimo veiksmų programos 3 prioriteto „Aplinka ir darnus vystymasis“ tikslui „modernizuoti ir išplėsti vandens tiekimo ir nuotekų tvarkymo infrastruktūrą aglomeracijose pagal nustatytus paslaugų kokybės, aplinkosaugos ir sveikatos apsaugos reikalavimus“ ir uždaviniui „Vandens tiekimo ir nuotekų tvarkymo sistemų renovavimas ir plėtra“ bus teigiamas.	Galima teigti, kad įgyvendinus projektą, pasiekimų ir rezultatų poveikis veiksmų programos 3 prioriteto „Aplinka ir darnus vystymasis“ tikslui „modernizuoti ir išplėsti vandens tiekimo ir nuotekų tvarkymo infrastruktūrą aglomeracijose pagal nustatytus paslaugų kokybės, aplinkosaugos ir sveikatos apsaugos reikalavimus“ ir uždaviniui „Vandens tiekimo ir nuotekų tvarkymo sistemų renovavimas ir plėtra“, atsižvelgiant į priemonės specifiką, bus teigiamas. Taip pat įrodytas projekto aktualumas ir poveikis tikslinių grupių problemų sprendimui. Informacijos šaltinis: paraiškos A dalies 5, 6 ir 12 punktai.

1.2. Pagrįstas projekto tikslų ir uždavinių ryšys su priemonės aprašymu ir bent viena iš Apraše numatyta veiklos sritimi.	1.2.1. Projekto veiklos yra suderintos su veiksmų programos priede pateiktu priemonės „Vandens tiekimo ir nuotekų tvarkymo sistemų renovavimas ir plėtra“ bent vienos veiklos aprašymu.	Būtina įsitikinti, ar numatytos vykdyti projekte veiklos atitinka bent vieną veiklą, nurodytą priemonės „Vandens tiekimo ir nuotekų tvarkymo sistemų renovavimas ir plėtra“ aprašyme. Informacijos šaltinis: paraiškos A dalies 5 ir 6 punktai.

1.2.2. Projekto tikslai, uždaviniai ir veiklos atitinka bent vieną iš Apraše numatytų veiklų.	Būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka bent vieną iš Apraše numatytų veiklų. Informacijos šaltinis: paraiškos A dalies 5 ir 6 punktai.

1.2.3. Projektas atitinka veiksmų programoje, veiksmų programos prioriteto įgyvendinimo priemonės aprašyme ir Apraše nustatytus reikalavimus, susijusius su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu („demarkacinius reikalavimus“).	Būtina įsitikinti, ar tenkinami visi reikalavimai, susiję su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu (Sanglaudos skatinimo veiksmų programos priedo, patvirtinto 2008 m. liepos 23 d. Vyriausybės nutarimu Nr. 787, 104 psl. yra numatyti reikalavimai, susiję su paramos pagal kitas iš ES finansuojamas programas atskyrimu). Informacijos šaltinis: Sanglaudos skatinimo veiksmų programos priedo, patvirtinto 2008 m. liepos 23 d. Vyriausybės nutarimu Nr. 787, 104 psl.

1.2.4. Projektas atitinka visus Stebėsenos komiteto patvirtintus (2009 m. sausio 16 d. Stebėsenos komiteto posėdžio protokolinis sprendimas Nr. 11) specialiuosius atitikties kriterijus: – atitinka savivaldybės vandens tiekimo ir nuotekų tvarkymo infrastruktūros plėtros planą. Jeigu tokio plano nėra, turi būti priimtas savivaldybės tarybos sprendimas dėl įsipareigojimo įtraukti projektą į rengiamą planą ir dėl įsipareigojimo šį planą patvirtinti atitinkamais terminais (ne vėliau kaip iki projekto įgyvendinimo pabaigos); – Lietuvos Respublikos Vyriausybės 2008 m. rugpjūčio 27 d. nutarimu Nr. 832 patvirtintos Geriamojo vandens tiekimo ir nuotekų tvarkymo 2008–2015 metų plėtros strategijos nuostatas ir LR aplinkos ministro 2008 m. birželio 30 d. įsakyme Nr. D1-351 numatytas priemones.	Būtina įsitikinti, ar projektas tenkina visus Stebėsenos komiteto patvirtintus specialiuosius atitikties kriterijus: – projektas atitinka savivaldybės vandens tiekimo ir nuotekų tvarkymo infrastruktūros plėtros plano, jeigu toks yra, įgyvendinimo priemones. Jei toks planas nepatvirtintas, turi būti priimtas savivaldybės tarybos sprendimas dėl įsipareigojimo įtraukti projektą į rengiamą planą ir dėl įsipareigojimo šį planą patvirtinti atitinkamais terminais (ne vėliau kaip iki projekto įgyvendinimo pabaigos); – projektas prisideda prie atitinkamų Geriamojo vandens tiekimo ir nuotekų tvarkymo 2008–2015 metų plėtros strategijos 27 punkte nurodytų kriterijų pasiekimo ir įgyvendina LR aplinkos ministro 2008 m. birželio 30 d. įsakymu Nr. D1-351 patvirtintas Priemonių, kurios būtų įgyvendintos iš dalies finansuojant ES struktūrinės paramos lėšomis, plano priemones. Informacijos šaltinis: paraiškos B dalies 2 punktas, vandens tiekimo ir nuotekų tvarkymo infrastruktūros plėtros planas (arba savivaldybės tarybos sprendimas), Geriamojo vandens tiekimo ir nuotekų tvarkymo 2008–2015 metų plėtros strategija, LR aplinkos ministro 2008 m. birželio 30 d. įsakymas Nr. D1-351.
2. Projektas atitinka nacionalinius strateginius dokumentus.	2.1. Projektas prisideda prie nacionalinių ir (arba) regioninių strateginio planavimo dokumentų įgyvendinimo.	2.1.1. Teisės aktuose arba strategijoje, arba veiksmų plane nustatytas projekto vykdytojas ir veiklos sritys prisideda prie: – savivaldybės vandens tiekimo ir nuotekų tvarkymo infrastruktūros plėtros plano įgyvendinimo. Jeigu tokio plano nėra, turi būti priimtas savivaldybės tarybos sprendimas dėl įsipareigojimo įtraukti projektą į rengiamą planą ir dėl įsipareigojimo šį planą patvirtinti atitinkamais terminais (ne vėliau kaip iki projekto įgyvendinimo pabaigos); – Lietuvos Respublikos Vyriausybės 2008 m. rugpjūčio 27 d. nutarimu Nr. 832 patvirtintos Geriamojo vandens tiekimo ir nuotekų tvarkymo 2008–2015 metų plėtros strategijos nuostatų ir LR aplinkos ministro 2008 m. birželio 30 d. įsakyme Nr. D1-351 numatytų priemonių įgyvendinimo.	Būtina įsitikinti, kad projektas yra susijęs su strateginių tikslų įgyvendinimu. Galimos trys alternatyvos: – teisės akte aiškiai nustatytas projekto vykdytojas (-ai) ir turimos atlikti veiklos sritys; – patvirtintas detalus nacionalinės arba regioninės strategijos įgyvendinimo priemonių planas (t. y. aiškiai nurodytos priemonės, vykdytojai), kuris aiškiai nurodo į projektą; – patvirtinta programa tam tikrame sektoriuje, kurioje galima nustatyti projekto vykdytoją ir jam numatytas projekto veiklas. Informacijos šaltinis: paraiškos B dalies 2 punktas, vandens tiekimo ir nuotekų tvarkymo infrastruktūros plėtros planas (arba savivaldybės tarybos sprendimas), Geriamojo vandens tiekimo ir nuotekų tvarkymo 2008–2015 metų plėtros strategija, LR aplinkos ministro 2008 m. birželio 30 d. įsakymas Nr. D1-351.

2.1.2. Pagrįsta, kad projekto įgyvendinimas prisidėtų prie atitinkamų teisės aktų, strategijų nuostatų įgyvendinimo.	Šio Aprašo finansuojamoms veikloms reikalavimas netaikomas.
3. Projektas siekia aiškių ir realių kiekybinių uždavinių, atitinkančių veiksmų programoje nustatytus tikslus.	3.1. Projektas prisideda prie veiksmų programos prioriteto įgyvendinimo priemonės rodiklių įgyvendinimo.	3.1.1. Projektas prisideda prie Sanglaudos skatinimo veiksmų programos priemonės „Vandens tiekimo ir nuotekų tvarkymo sistemų renovavimas ir plėtra“ produkto rodiklių pasiekimo.	Būtina įsitikinti, kad projektas siekia priemonėje „Vandens tiekimo ir nuotekų tvarkymo sistemų renovavimas ir plėtra“ numatytų produkto rodiklių ir įgyvendinus numatytas projekto veiklas šie rodikliai bus pasiekti. Projektas turi atitikti šiuos veiksmų programos rodiklius: – gyventojai, prisijungę prie naujai įrengtų nuotekų surinkimo tinklų; – gyvenamųjų vietovių, kuriose renovuota/pastatyta vandens tiekimo ir/ar nuotekų sistema, skaičius. Jeigu projekte nenumatyta nuotekų tinklų plėtra, projektas turi atitikti tik šį veiksmų programos rodiklį: – gyvenamųjų vietovių, kuriose renovuota/pastatyta vandens tiekimo ir/ar nuotekų sistema, skaičius. Informacijos šaltinis: paraiškos A dalies 12 punktas.

3.2. Nuosekli vidinė projekto logika ir kokybiški projekto uždaviniai.	3.2.1. Išlaikyta nuosekli vidinė projekto logika.	Būtina įsitikinti, kad išlaikyta nuosekli vidinė projekto logika, t. y. projekto rezultatai turi būti projekto veiklų išdava, projekto veiklos – sudaryti prielaidas projekto uždaviniams pasiekti, o pastarieji – įgyvendinti nustatytus tikslus. Informacijos šaltinis: paraiškos A dalies 6 punktas.

3.2.2. Projekto uždaviniai specifiniai, išmatuojami, pasiekiami, susieti ir iškelti laiku.	Būtina įsitikinti, kad projekto uždaviniai atitinka šiuos kokybinius reikalavimus: – yra specifiniai, t. y. parodo projekto esmę ir charakteristikas; – išmatuojami, t. y. kiekybiškai išreikšti ir matuojami; – pasiekiami, t. y. realūs; – susieti, t. y. adekvatūs vykdomoms projekto veikloms; – iškelti laiku, t. y. aiškiai pagrįsta pradžios ir pabaigos data. Informacijos šaltinis: paraiškos A dalies 6, 7 punktai.
4. Projektas atitinka darnaus vystymosi principą.	4.1. Projekte nenumatyti veiksmai, kurie turėtų neigiamą poveikį darnaus vystymosi principo įgyvendinimui.	4.1.1. Aplinkosaugos srityje (aplinkos kokybė ir gamtos ištekliai, klimato kaita, aplinkos apsauga).	Būtina įsitikinti, ar projekto įgyvendinimas neturi neigiamos įtakos darnaus vystymosi principo įgyvendinimui: – projektas turi prisidėti prie 4.1.1 punkte nurodyto darnaus vystymosi principo aplinkosaugos srityje (aplinkos kokybė ir gamtos ištekliai, klimato kaita, aplinkos apsauga); – projektas turi prisidėti prie 4.1.2 punkte nurodyto darnaus vystymosi principo socialinėje srityje (užimtumas, skurdas ir socialinė atskirtis, sveikata, švietimas ir mokslas, kultūros savitumas). Įvertinti, ar bus sudarytos sąlygos gyventojus aprūpinti centralizuotomis vandens tiekimo ir/ ar nuotekų tvarkymo paslaugomis; – projektas turi prisidėti prie 4.1.3 punkte nurodyto darnaus vystymosi principo ekonomikos srityje (darnus pagrindinių ūkio šakų ir regionų vystymas). Įvertinti, ar projektas bus finansiškai gyvybingas; – projektas turi prisidėti prie 4.1.4 punkte nurodyto darnaus vystymosi principo regionų vystymo srityje (aplinkosauginių, socialinių ir ekonominių skirtumų mažinimas). Įvertinti, ar projekto veikla susijusi su vandentvarkos infrastruktūros plėtra. Informacijos šaltinis: paraiškos A dalies 13 punktas.

4.1.2. Socialinėje srityje (užimtumas, skurdas ir socialinė atskirtis, sveikata, švietimas ir mokslas, kultūros savitumas).

4.1.3. Ekonomikos srityje (darnus pagrindinių ūkio šakų ir regionų vystymas).

4.1.4. Regionų vystymo srityje (aplinkosauginių, socialinių ir ekonominių skirtumų mažinimas).

4.1.5. Informacinės ir žinių visuomenės srityje.	Šio Aprašo finansuojamoms veikloms reikalavimas netaikomas.
4.2. Projekte atskleistos pastangos skatinti darnaus vystymosi principo įgyvendinimą.	4.2.1. Pasiūlyti konkretūs veiksmai, kurie užtikrina, kad projektas skatina darnaus vystymosi principo įgyvendinimą.	Šio Aprašo finansuojamoms veikloms reikalavimas netaikomas.

4.2.2. Projektas atitinka kitus su darnaus vystymosi principo įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus.	Šio Aprašo finansuojamoms veikloms reikalavimas netaikomas.
5. Projektas atitinka lyčių lygybės ir nediskriminavimo principus.	5.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui.	5.1.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui.	Būtina įsitikinti, ar projekto įgyvendinimas neturi neigiamos įtakos lyčių lygybės ir nediskriminavimo principų įgyvendinimui. Informacijos šaltinis: paraiškos A dalies 13 punktas.

5.2. Projekte nurodytos pastangos skatinti lyčių lygybės ir nediskriminavimo principų įgyvendinimą.	5.2.1. Pasiūlyti konkretūs veiksmai, kurie užtikrina, kad projektas prisideda prie lyčių lygybės principo įgyvendinimo.	Šio Aprašo finansuojamoms veikloms reikalavimas netaikomas.

5.2.2. Pasiūlyti konkretūs veiksmai, kurie užtikrina, kad projektas skatina nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą.	Šio Aprašo finansuojamoms veikloms reikalavimas netaikomas.

5.2.3. Projektas atitinka kitus su lyčių lygybės ir nediskriminavimo principų įgyvendinimo reikalavimais susijusius specialiuosius projektų atrankos kriterijus ir Projektų finansavimo sąlygų apraše nustatytus reikalavimus.	Šio Aprašo finansuojamoms veikloms reikalavimas netaikomas.
6. Projekto įgyvendinimas yra suderinamas su kitų aktualių Europos Bendrijų politikos sričių nuostatomis.	6.1. Projektas suderinamas su horizontaliųjų Europos Bendrijų bendrųjų politikos sričių nuostatomis.	6.1.1. Projektas suderinamas su Europos Bendrijų viešųjų pirkimų politikos nuostatomis, t. y. viešųjų pirkimų dokumentacija ir viešųjų pirkimų procedūros atitiko/-s LR viešųjų pirkimų įstatymo nuostatas.	Būtina įvertinti, ar: – projekto vykdytojas (partneriai) yra perkančiosios organizacijos pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102). Informacijos šaltinis: LR viešųjų pirkimų įstatymas.

6.1.2. Projektas suderinamas su Europos Bendrijų aplinkosaugos politikos nuostatomis, t. y. poveikio aplinkai vertinimo procedūros atliktos laikantis poveikio aplinkai vertinimą reglamentuojančių teisės aktų nuostatų.	Būtina įvertinti, ar: – atsižvelgiant į projekto veiklas ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), būtinas poveikio aplinkai vertinimas; – jei būtinas, ar poveikio vertinimas aplinkai yra atliktas; – ar planuojama ūkinė veikla (arba planų ar programų įgyvendinimas) susijusi (-ęs) su įsteigtomis ar potencialiomis „Natura 2000“ teritorijomis ar artima tokių teritorijų aplinka; – jei taip, ar atliktas „Natura 2000“ teritorijų reikšmingumo nustatymas, vadovaujantis Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto Lietuvos Respublikos aplinkos ministro 2006 m. gegužės 22 d. įsakymu Nr. D1-255 (Žin., 2006, Nr. 61-2214), nuostatomis. Informacijos šaltinis: paraiškos B dalies 8 punktas.

6.1.3. Projektas suderinamas su Europos Bendrijų konkurencijos politikos nuostatomis.	Būtina įsitikinti, ar projektas finansuojamas nepažeidžiant konkurencijos politikos nuostatų, ar projektui nėra neteisėtai teikiama valstybės pagalba. Vadovaujantis Aprašo 13 punktu, valstybės pagalba neteikiama. Informacijos šaltinis: Aprašo 13 punktas.

6.2. Projektas suderinamas su tam tikrų sektorių ES bendrųjų politikos sričių nuostatomis.	6.2.1. Projektas suderinamas su konkretaus sektoriaus ES politikos sričių nuostatomis.	Šio Aprašo finansuojamoms veikloms reikalavimas netaikomas.
7. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą.	7.1. Pareiškėjas (partneriai) atitinka formaliuosius reikalavimus.	7.1.1. Pareiškėjais finansavimui gauti pagal Apraše nurodytas veiklas yra vandens tiekimo ir nuotekų tvarkymo įmonės, partneriais – savivaldybių administracijos.	Būtina įsitikinti, kad pareiškėjas (partneriai) atitinka Apraše nurodytus reikalavimus. Informacijos šaltinis: paraiškos A dalies 3, 5, 16 punktai, jungtinės veiklos (partnerystės) sutarties kopija.

7.1.2. Pareiškėjas (partneriai) turi (ar turi galimybių įgyti) teisinį pagrindą užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas.	Šio Aprašo finansuojamoms veikloms reikalavimas netaikomas.

7.1.3. Pareiškėjui gali būti skirtos ES fondų ir Lietuvos Respublikos valstybės biudžeto lėšos, jei: 7.1.3.1. nėra iškelta byla dėl bankroto arba jis nėra likviduojamas; 7.1.3.2. yra įvykdęs su mokesčių ir socialinio draudimo įnašų mokėjimu susijusių įsipareigojimų pagal Lietuvos Respublikos teisės aktus (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai); 7.1.3.3. Paraiškoje arba jos prieduose nepateikė klaidinančios informacijos; 7.1.3.4. nėra įsiteisėjusio teismo sprendimo dėl pareiškėjo kitos sutarties dėl paramos skyrimo iš ES arba Lietuvos Respublikos biudžeto lėšų pažeidimo; 7.1.3.5. jis nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio Paraiškų vertinimo arba atrankos proceso metu.	Būtina įsitikinti, kad pareiškėjas (partneris) atitinka 7.1.3 punkte nustatytus reikalavimus. Informacija dėl 7.1.3.1 ir 7.1.3.2 generuojama SFMIS. Jeigu pareiškėjas savivaldybė, taikomi tik 7.1.3.3–7.1.3.5 punktuose nustatyti reikalavimai. Informacijos šaltinis: SFMIS, Patvirtinantis raštas, kad pareiškėjas ir partneris (-iai) atitinka Aprašo 2 priedo 7.1.3.3–7.1.3.5 punktų reikalavimus.

7.2. Pareiškėjas yra pajėgus įgyvendinti projektą.	7.2.1. Pareiškėjas turi pakankamai patirties įgyvendinti projekte numatytas veiklas.	Šio Aprašo finansuojamoms veikloms reikalavimas netaikomas.

7.2.2. Pareiškėjas turi pakankamus administravimo gebėjimus vykdant projektą: – projekto vadovas – turi turėti patirties projektų valdyme; – finansininkas – turi turėti ne mažesnę kaip 1 metų darbo buhalterinės apskaitos srityje patirtį; – vandentvarkos specialistas – turi turėti ne mažesnę kaip 1 metų darbo patirtį vandentvarkos srityje.	Pareiškėjas užtikrina minimalius būtinus gebėjimus projektui administruoti. Turi būti įsitikinta, ar projekto vadovas, finansininkas, vandentvarkos specialistas atitinka keliamus reikalavimus (pateikiami CV). Informacijos šaltinis: paraiškos B dalies 1 punktas.

7.2.3. Pareiškėjas gali įgyvendinti projekto tikslus, veiklas ir uždavinius per projekto įgyvendinimo laikotarpį. Projekto įgyvendinimo trukmė, vieta, parengtumas atitinka Apraše nustatytus reikalavimus. 7.2.3.1. Projekto veiklų įgyvendinimo laikotarpis turi būti ne ilgesnis kaip 36 mėnesiai (įskaitant defektų nustatymo laikotarpį), išskyrus atvejus, kai dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu bei projekto finansavimo ir administravimo sutarties sudarymo metu, projekto veiklų įgyvendinimo laikotarpis gali būti pratęstas, bet ne vėliau kaip iki 2015 m. liepos 1 d. 7.2.3.2. Projekto veiklos įgyvendinamos Lietuvos Respublikos teritorijoje. 7.2.3.3. Projekto parengtumas – įvykę projekto pirkimai ir suderinti su Agentūra.	Įsitikinti, kad projekto įgyvendinimo organizavimas (planas) adekvatus projekto veiklų apimtims, yra realus ir racionaliai suplanuotas (pvz., įvertinant turimus išteklių, iš ES fondų finansuojamų projektų specifiką, sezoniškumą ir pan.). Būtina įsitikinti, kad projekto trukmė, įgyvendinimo vieta ir parengtumas atitinka 7.2.3 nustatytus reikalavimus. Informacijos šaltinis: paraiškos A dalies 4, 6, 7 punktai.

7.2.4. Partnerystė projekte yra pagrįsta ir turi pridėtinę vertę (jei taikoma). Jeigu Paraiška teikiama kartu su partneriais, prie Paraiškos turi būti pridedama jungtinės veiklos (partnerystės) sutarties kopija ir partnerių pasirašyta deklaracija, kad visi partneriai yra susipažinę su teikiamu projektu, savo teisėmis ir pareigomis įgyvendinant projektą.	Siekiama įsitikinti, ar partneriai įtraukti pagrįstai, t. y. ar partnerystė sukuria papildomą pridėtinę vertę projekte (pvz., turi patirties, prisideda finansiškai, vykdo projekto veiklas, naudosis rezultatais ir pan.) Būtina įsitikinti, kad pridėta jungtinės veiklos (partnerystės) sutarties kopija ir partnerių pasirašyta deklaracija atitinka Paraiškos bendrojoje (A) dalyje keliamus reikalavimus. Informacijos šaltinis: paraiškos A dalies 3, 5, 16 punktai, jungtinės veiklos (partnerystės) sutarties kopija.

7.2.5. Neteko galios nuo 2013-09-06

7.2.6. Pareiškėjas ir (ar) partneris neturi finansinių įsiskolinimų rangovams pagal kitus įgyvendinamus vandentvarkos projektus.	Įsitikinti, ar pareiškėjas ir (ar) partneris neturi finansinių įsiskolinimų rangovams pagal kitus įgyvendinamus vandentvarkos projektus. Informacijos šaltinis: SFMIS.
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius.	8.1. Užtikrintas projekto finansavimas.	8.1.1. Pareiškėjo (partnerių) įnašas atitinka Aprašo 35, 36, 39 punktuose nustatytus reikalavimus.	Finansuojant šiame Apraše nurodytas veiklas pareiškėjas turi prisidėti nuosavomis lėšomis. Nuosavų lėšų finansavimo šaltiniai turi būti aiškiai apibrėžti, patikimi, tinkami, pakankami ir realūs Paraiškos pateikimo metu. Pakankamai apibrėžtais, patikimais ir tinkamais nuosavų lėšų finansavimo šaltiniais gali būti laikomi: banko paskola, pareiškėjo ir (ar) partnerio piniginės lėšos, pelnas. Didžiausia skiriama paramos dalis nurodyta LR aplinkos ministro įsakymu patvirtintame Vandens tiekimo ir nuotekų surinkimo valstybės projektų sąraše. Informacijos šaltinis: paraiškos A dalies 8, 9, 10 punktai, patvirtinimo dokumentas apie pareiškėjo galimybes apmokėti numatytą projekto išlaidų dalį (pvz., savivaldybės tarybos sprendimas, banko sąskaitos išrašas, paskolos sutartis, garantinis banko raštas ir kt.), Vandens tiekimo ir nuotekų surinkimo valstybės projektų sąrašas.

8.1.2. Užtikrintas netinkamų finansuoti su projektu susijusių išlaidų padengimas. Reikalavimai netinkamoms finansuoti išlaidoms pateikti aprašo 43–45 punktuose.	Būtina įsitikinti, ar: projekte numatytoms netinkamoms finansuoti išlaidoms (tarp jų ir netinkamam finansuoti PVM) užtikrintas finansavimas; netinkamų išlaidų finansavimo šaltiniai yra aiškiai apibrėžti, patikimi, tinkamai išdėstyti laike, t. y. netinkamų išlaidų finansavimas neturės neigiamos įtakos projekto įgyvendinimui. Informacijos šaltinis: paraiškos A dalies 11 punktas, pareiškėjo (partnerio) įsipareigojimas (savivaldybės tarybos sprendimas) padengti netinkamas finansuoti, tačiau šiam projektui įgyvendinti būtinas išlaidas.

8.1.3. Užtikrintas finansinis projekto (veiklų) ir rezultatų tęstinumas.	Būtina įsitikinti, kad projekto metu sukurtų rezultatų tolesniam naudojimui yra sudarytos finansinės prielaidos, t. y. sukurtas turtas bus išlaikomas ir užtikrinamas jo tinkamas eksploatavimas. Projekto įgyvendinimo metu sukurti rezultatai bus naudojami pagal numatytą paskirtį. Informacijos šaltinis: paraiškos A dalies 5 punktas.

8.1.4. Projekte gali būti numatytos tinkamos projekto įgyvendinimui reikalingos išlaidos, kurioms reikalavimai pateikti Aprašo 46 punkte.	Būtina įsitikinti, ar projektas atitinka Aprašo 46 punkto reikalavimus. Kai pareiškėjas nenumato nė vienos iš Aprašo 46 punkte nurodytos išlaidų kategorijos, šis kriterijus netaikomas. Informacijos šaltinis: paraiškos A dalies 8 punktas.
9. Užtikrintas efektyvus projektui įgyvendinti reikalingų lėšų panaudojimas.	9.1. Sąnaudų-naudos analizės korektiškumas ir rezultatų priimtinumas.	9.1.1. Atlikta alternatyvų analizė.	Aiškiai suformuluoti reikalavimai techniniam projekto sprendimui (techniniai reikalavimai planuojamam objektui pagal jo paskirtį, eksploatavimo sąlygas; projektavimo, įrengimo ir veiklos principai, procesai ir pan.). Kiekvienam projektui pagrįsti turėtų būti svarstomos bent dvi alternatyvos galimybės: „Nulinė“ alternatyva (alternatyva, kai projektas nėra įgyvendinamas) ir kita alternatyva (projektas paremtas alternatyvia technologija ar pan.). Projekte turi būti atskleista, kad visos realios projekto įgyvendinimo galimybės buvo svarstytos arba kad kitos alternatyvos, be jau nagrinėjamų, nėra tikslinga svarstyti. Jeigu projekto įgyvendinimo galimybių vertinimo metu išskiriamos kelios galimybės projekto įgyvendinimo alternatyvai, vertinimo metu kiekvienai alternatyvai turi būti naudojami tie patys vertinimo kriterijai. Alternatyvos įvertintos išsamiai ir korektiškai. Pasirinkta alternatyva turi būti optimali, atsižvelgiant į esamus apribojimus. Informacijos šaltinis: paraiškos B dalies 6 punktas, sąnaudų-naudos analizės skaičiavimai.

9.1.2. Projekto prielaidos (susijusios su būsimomis pajamomis ir sąnaudomis) yra pagrįstos.	Skaičiavimai projekte remiasi pagrįstomis būsimų pajamų ir sąnaudų prognozavimo prielaidomis ir parengti vadovaujantis finansinių skaičiavimų metodika. Informacijos šaltinis: gaunamų pajamų skaičiavimai, sąnaudų-naudos analizės skaičiavimai.

9.1.3. Taikomas pagrįstas analizės laikotarpis.	Laikotarpis atitinka Europos Komisijos parengtame darbo dokumente Nr. 4 „Ekonominės naudos analizės atlikimo metodikos gairės“ (angl. Guidance on the methodology for carrying out cost-benefit analysis, Working Document No. 4) ir dokumente „Investicinių projektų kaštų naudos analizės gairės“ (angl. Guide to cost-benefit analysis of investement projects) rekomenduojamą laikotarpį; jei analizėje imamas kitas laikotarpis, tai projekte yra pateiktas paaiškinimas, kuris, vertintojo nuomone, pagrindžia sprendimą taikyti kitą analizės laikotarpį. Informacijos šaltinis: paraiškos B dalies 3 punktas, sąnaudų-naudos analizės skaičiavimai.

9.1.4. Taikoma pagrįsta diskonto norma.	Taikoma diskonto norma atitinka Europos Komisijos parengtame darbo dokumente Nr. 4 „Ekonominės naudos analizės atlikimo metodikos gairės“ (angl. Guidance on the methodology for carrying out cost-benefit analysis, Working Document No. 4) ir dokumente „Investicinių projektų kaštų-naudos analizės gairės“ (angl. Guide to cost-benefit analysis of investement projects) rekomenduojamą normą; jei neatitinka, pateiktas paaiškinimas, kuris, vertintojo nuomone, pagrindžia sprendimą taikyti kitokią diskonto normą. Informacijos šaltinis: paraiškos B dalies 3 punktas; sąnaudų-naudos analizės skaičiavimai.

9.1.5. Teisingai apskaičiuotos ir pagrįstos finansinių rodiklių reikšmės.	Vadovaujantis finansinių skaičiavimų metodika teisingai apskaičiuoti finansiniai rodikliai (finansinė grynoji dabartinė vertė (angl. financial net present value) (FNPV), finansinė grąžos norma (angl. financial rate of return) (FRR) ir sąnaudų/naudos santykis (angl. benefit/cost ratio). Jų reikšmės pagrindžia prašomų lėšų apimtis. Informacijos šaltinis: paraiškos B dalies 3 punktas, sąnaudų-naudos analizės skaičiavimai.

9.1.6. Teisingai apskaičiuotos ir pagrįstos ekonominių rodiklių reikšmės.	Taikoma tik didelės apimties projektams. Ekonominiai rodikliai – ekonominė grynoji dabartinė vertė (angl. economic net present value) (ENPV), ekonominė grąžos norma (angl. economic rate of return) (ERR) ir sąnaudų (naudos) santykis (angl. benefit/cost ratio) apskaičiuoti tinkamai, remiamasi pagrįstomis socialinės ir ekonominės naudos ir sąnaudų prognozavimo prielaidomis. Rodiklių reikšmės įrodo projekto ekonominį pagrįstumą, atsižvelgiant į projekto investicijas ir būsimas sąnaudas. Informacijos šaltinis: sąnaudų-naudos analizės skaičiavimai.

9.1.7. Įvertintos rizikos.	Įvertintos pagrindinės projekto rizikos, numatyti jų valdymo veiksmai. Jautrumo analizės rezultatai rodo, jog pasireiškus rizikoms, projekto finansinių ir ekonominių rodiklių reikšmės (nuokrypiai) vis tiek yra priimtinos. Informacijos šaltinis: paraiškos B dalies 7 punktas, sąnaudų-naudos analizės skaičiavimai.

9.1.8. Projekto teikiama nauda atitinka planuojamiems rezultatams pasiekti reikalingas sąnaudas.	Būtina įsitikinti, kad projekto teikiama nauda atitinka planuojamiems rezultatams pasiekti reikalingas sąnaudas, t. y. kad projekto rezultatai būtų adekvatūs investicijoms. Informacijos šaltinis: paraiškos B dalies 3, 5 punktai.

9.2. Atitiktis Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėse, patvirtintose Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų atitikties finansavimo reikalavimams taisyklės) ir Apraše nustatytiems projekto veiklų ir išlaidų apribojimams.	9.2.1. Projekte numatytos veiklos ir išlaidos atitinka tinkamoms finansuoti veikloms ir jų apimtims nustatytus reikalavimus.	Būtina įsitikinti, kad projekto veiklos ir išlaidos yra tinkamos finansuoti atsižvelgiant tiek į Išlaidų ir finansavimo reikalavimų atitikties taisyklėse ir Apraše nustatytus reikalavimus. Taip pat būtina įvertinti projekto riziką, susijusią su „dvigubu“ finansavimu, t. y. įvertinant pareiškėjo ir partnerių įgyvendintus ir (arba) įgyvendinamus projektus būtina įsitikinti, kad toms pačioms veikloms ir išlaidoms finansavimas nebuvo/nebus skiriamas pakartotinai. Projekte numatytos veiklos yra netinkamos, jeigu: – neatitinka pagrindinių reikalavimų, išdėstytų Išlaidų ir finansavimo reikalavimų atitikties taisyklėse; – dengiamos iš kitų nacionalinių, Europos Bendrijos ar kitų paramos lėšų; – padarytos perkant prekes, darbus ar paslaugas projekto vykdytojui ir (ar) jo partneriui nesilaikant Viešųjų pirkimų įstatymo nuostatų. Informacijos šaltinis: paraiškos A dalies 6, 8 punktai.

9.2.2. Veiklos ir išlaidos suplanuotos efektyviai ir pagrįstai.	Būtina įsitikinti, kad projekto veiklos suplanuotos efektyviai, o išlaidos yra būtinos projekto veikloms atlikti ir jų dydis nustatytas kaip mažiausias būtinas projekto veikloms atlikti ir atitinka rinkos kainas. Būtina įsitikinti, ar projekto finansavimo dydis nustatytas atsižvelgiant į projekto išlaidų realumą ir būtinumą. Jei projekto išlaidos yra apskaičiuotos nesinaudojant realiais įkainiais, vertintojai turi teisę perskaičiuoti projekto biudžetą naudodami vidutinius rinkos įkainius ir sumažinti projekto tinkamas finansuoti išlaidas ir atitinkamai finansavimo sumą. Informacijos šaltinis: paraiškos A dalies 6, 7, 8 punktai, B dalies 5 punktas.

9.2.3. Užtikrinama lėšų panaudojimo sparta.	Būtina įsitikinti, kad projekto veiklų suplanavimas užtikrins numatomą lėšų įsisavinimo spartą. Informacijos šaltinis: paraiškos A dalies 7, 9 punktai.

9.2.4. Projektas atitinka kryžminio finansavimo reikalavimus.	Šio Aprašo finansuojamoms veikloms reikalavimas netaikomas.

9.2.5. Teisingai pritaikyta vienodo dydžio norma (angl. Flat-rate), vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348).	Šio Aprašo finansuojamoms veikloms reikalavimas netaikomas.

9.2.6. Projektas atitinka kitus specialiuosius projektų atrankos kriterijus ir Apraše nustatytus reikalavimus.	Šio Aprašo finansuojamoms veikloms reikalavimas netaikomas.

9.3. Projektui reikiamas finansavimas nustatytas atsižvelgiant į reglamento (EB) Nr. 1083/2006 55 straipsnyje išdėstytus reikalavimus.	9.3.1. Paraiškoje dėl projekto finansavimo teisingai nurodyta, kuriai kategorijai priklauso projektas, t. y. iš kurio: negaunama pajamų; gaunama pajamų, bet jų neįmanoma nustatyti iš anksto (reglamento (EB) Nr. 1083/2006 55 straipsnio 3 dalis); gaunama pajamų ir jos yra įvertinamos iš anksto (reglamento (EB) Nr. 1083/2006 55 straipsnio 2 dalis).	Netaikoma projektams, kurių bendrosios išlaidos neviršija 3 452 800,00 mln. litų. Būtina įsitikinti, ar projekto vykdytojas teisingai priskyrė savo projektą prie vienos iš išvardytų kategorijų. Detalios metodologinės rekomendacijos EK pateiktos Metodinėse rekomendacijose dėl Tarybos reglamento Nr. 1083/2006 55 straipsnio: pajamas duodantys projektai (angl. „Guidance note on Art. 55, Council Regulation (EC) 1083/2006: Revenue Generating Projects)“. Informacijos šaltinis: paraiškos B dalies 3.2 punktas.

9.3.2. Iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis.	Netaikoma projektams, kurių bendrosios išlaidos neviršija 1 mln. eurų. Būtina įsitikinti, kad iš projekto planuojamos gauti grynosios pajamos apskaičiuotos ir priskirtos prie tinkamų ir netinkamų projekto išlaidų teisingai. Taip pat būtina įsitikinti, kad projektui reikiamo finansavimo dydis yra apskaičiuotas grynųjų pajamų dydžiu sumažinus projekto EK tinkamų deklaruoti išlaidų sumą taip, kaip nustatyta reglamento (EB) Nr. 1083/2006 55 straipsnio 2 dalyje. Detalios metodologinės rekomendacijos EK pateiktos Metodinėse rekomendacijose dėl Tarybos reglamento Nr. 1083/2006 55 straipsnio: pajamas duodantys projektai (angl. „Guidance note on Art. 55, Council Regulation (EC) 1083/2006: Revenue Generating Projects)“. Informacijos šaltinis: paraiškos A dalies 10 punktas, B dalies 3.2 punktas.
VERTINTOJO PASTABOS Paraiškos vertintojas (pareigos, vardas, pavardė, parašas) Vertinimo data

_________________

Priedo pakeitimai:

Nr. D1-170, 2009-04-17, Žin., 2009, Nr. 47-1880 (2009-04-28), i. k. 109301MISAK00D1-170

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

VP3-3.1-AM-01-V priemonės „Vandens

tiekimo ir nuotekų tvarkymo sistemų

renovavimas ir plėtra“ projektų

finansavimo sąlygų aprašo

3 priedas

PARAIŠKOS DĖL PROJEKTO FINANSAVIMO SPECIALIOJI (B) DALIS

1. PAREIŠKĖJO GEBĖJIMAS ADMINISTRUOTI PROJEKTĄ

Pareiškėjo gebėjimai administruoti projektą.
Nurodyti asmenis, kurie vykdys projekto vadovo, finansininko ir vandentvarkos specialisto darbus. Pridėti jų gyvenimo aprašymus. Projekto vadovas – turi turėti patirties projektų valdyme; finansininkas – turi turėti ne mažesnę kaip 1 metų darbo buhalterinės apskaitos srityje patirtį; vandentvarkos specialistas – turi turėti ne mažesnę kaip 1 metų darbo patirtį vandentvarkos srityje.

2. PROJEKTAS atitinka Stebėsenos komiteto patvirtintus SPECIALIUOSIUS atitikties kriterijus

Trumpas projekto atitikties Stebėsenos komiteto patvirtintiems specialiesiems atitikties kriterijams aprašymas.
Išdėstyti, kaip projektas atitiks: – savivaldybės vandens tiekimo ir nuotekų tvarkymo infrastruktūros plėtros plano, jeigu toks yra, įgyvendinimo priemones. Jei toks planas nepatvirtintas, turi būti priimtas savivaldybės tarybos sprendimas dėl įsipareigojimo įtraukti projektą į rengiamą planą ir dėl įsipareigojimo šį planą patvirtinti atitinkamais terminais (ne vėliau kaip iki projekto įgyvendinimo pabaigos); – Lietuvos Respublikos Vyriausybės 2008 m. rugpjūčio 27 d. nutarimu Nr. 832 patvirtintos Geriamojo vandens tiekimo ir nuotekų tvarkymo 2008–2015 metų plėtros strategijos 27 punkte nurodytus kriterijus ir LR aplinkos ministro 2008 m. birželio 30 d. įsakyme Nr. D1-351 numatytas priemones.

3. FINANSINĖ ANALIZĖ

3.1. Pagrindiniai finansinės analizės rezultatai.
Finansinė analizė turi būti atlikta vadovaujantis „Ekonominės naudos analizės atlikimo metodikos gairių“ (Europos Komisijos darbo dokumentas Nr. 4) nuostatomis (gairės lietuvių ir anglų kalbomis pateiktos interneto tinklalapyje http://www.esparama.lt/2007-2013/lt/ena), „Paraiškos formos B dalies pavyzdinio priedo pajamas duodantiems projektams pildymo vadovo“ nuostatomis (šis vadovas pateiktas interneto tinklalapyje http://www.esparama.lt/2007-2013/lt/pajamu). Prie Paraiškos pridėti finansinės analizės skaičiavimus, o pagrindinius rezultatus pateikti užpildant šią lentelę.
Diskonto norma, %	Grynoji dabartinė vertė (prieš paramą), Lt	Grynoji dabartinė vertė (po paramos), Lt	Vidinė grąžos norma (prieš paramą), %	Vidinė grąžos norma (po paramos), %

3.2. Europos Komisijai tinkamų deklaruoti projekto išlaidų dalies skaičiavimai.
Skaičiavimai reikalaujami pagal 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25), 55 straipsnio nuostatas*. Prašome pažymėti, kuriai kategorijai priskiriamas projektas, dėl kurio finansavimo teikiama paraiška. Projekto priskyrimas kategorijai pagal gaunamas pajamas:  negaunama pajamų;  gaunama pajamų, bet jų neįmanoma nustatyti iš anksto;  gaunama pajamų ir jos yra įvertinamos iš anksto. Jeigu pažymimas 3 punktas, Europos Komisijai tinkamų deklaruoti projekto išlaidų dalies skaičiavimai turi būti atlikti vadovaujantis „Paraiškos formos B dalies pavyzdinio priedo pajamas duodantiems projektams pildymo vadovo“ nuostatomis. Šis vadovas pateiktas interneto tinklalapyje http://www.esparama.lt/2007-2013/lt/pajamu. Žemiau pateikta lentelė pildoma Excel formatu. Lentelės forma pateikta interneto tinklalapyje http://www.esparama.lt/2007-2013/lt/pajamu. * Projektams, kurių bendrosios išlaidos neviršija 1 mln. eurų, pajamų skaičiavimų atlikti nereikia.

Pareiškėjo parašas ___________

Projekto pavadinimas (1)
Nurodykite projekto ataskaitinį laikotarpį, metai (2)
Diskonto norma, % (3)
Metai

1	2	3	4	5	6	7	8	9	10	11	12	13	14	15	16	17	18	19	20	21	22	23	24	25
Bendros investicijų išlaidos	0	0	0	0	0	0	0	0	0	0	0	0	0	0	0	0	0	0	0	0	0	0	0	0	0
Bendros investicijų išlaidos, litai (4)
Projekto veiklos išlaidos, litai	0	0	0	0	0	0	0	0	0	0	0	0	0	0	0	0	0	0	0	0	0	0	0	0	0
Išlaidos 1 (5)
Išlaidos 2 (5)
Išlaidos 3 (5)
... (5)
Projekto pajamos, litai	0	0	0	0	0	0	0	0	0	0	0	0	0	0	0	0	0	0	0	0	0	0	0	0	0
Pajamos 1 (6)
Pajamos 2 (6)
Pajamos 3 (6)
... (6)
Grynosios projekto pajamos	0	0	0	0	0	0	0	0	0	0	0	0	0	0	0	0	0	0	0	0	0	0	0	0	0
Likutinė vertė, litai (7)
Tinkamų išlaidų suma, litai (8)	Įrašykite sumą
Projekto investicijų dabartinė vertė	0,00 Lt
Dabartinė turto likutinė vertė	0,00 Lt
Grynųjų projekto pajamų dabartinė vertė	0,00 Lt
Europos Komisijai tinkamų deklaruoti projekto išlaidų dalis

* Pildomi tik žalia spalva pažymėti langeliai.

Pareiškėjo parašas ___________

3.3. Pagrindinių skaičiavimo prielaidų pagrindimas
Projekto ataskaitinis laikotarpis	Pasirinkto projekto ataskaitinio laikotarpio pagrindimas
(2a)
Diskonto norma	Pasirinktos diskonto normos pagrindimas
(3a)
Projekto veiklos išlaidos	Veiklos išlaidų apimties ir priskyrimo projektui pagrindimas
Išlaidos 1 (5)	(5a)
Išlaidos 2 (5)	(5a)
Išlaidos 3 (5)	(5a)
... (5)	(5a)
Projekto pajamos	Veiklos pajamų apimties ir priskyrimo projektui pagrindimas
Pajamos 1 (6)	(6a)
Pajamos 2 (6)	(6a)
Pajamos 3 (6)	(6a)
... (6)	(6a)
Likutinė vertė	Likutinės vertės apskaičiavimo pagrindimas
0	(7a)

4. NAMŲ ŪKIO PAJAMOS

Nurodyti savivaldybės, kur įgyvendinamas projektas, vidutines namų ūkio pajamas.

5. IŠLAIDŲ PAGRINDIMAS

Trumpas išlaidų, kurios susijusios su projekto veiklų įgyvendinimu, pagrindimas.
Projekto biudžeto eilutės Nr.*	Išlaidų pavadinimas	Veiklos Nr.	Suma, Lt	Išlaidų pagrindimas nurodant, kaip apskaičiuojama prašoma finansavimo suma kiekvienai veiklai atskirai
* Iš paraiškos A dalies 8 lentelės.

6. ALTERNATYVŲ ANALIZĖ

Suformuluokite reikalavimus techniniam projekto sprendimui (techniniai reikalavimai planuojamam objektui pagal jo paskirtį, eksploatacijos sąlygas; projektavimo, įrengimo ir veiklos principai, procesai ir pan.). Projektui pagrįsti turėtų būti svarstomos bent dvi alternatyvos: „nulinė“ alternatyva (alternatyva, kai projektas nėra įgyvendinamas) ir kitos alternatyvos (projektas, paremtas alternatyvia technologija, ar pan.), Turi būti atskleista, kad visos realios projekto įgyvendinimo alternatyvos buvo svarstytos arba kad kitas alternatyvas, išskyrus nagrinėjamas, netikslinga svarstyti. Jeigu vertinant projekto įgyvendinimo galimybes išskiriamos kelios projekto įgyvendinimo alternatyvos, vertinant kiekvienai alternatyvai turi būti naudojami tie patys vertinimo kriterijai. Alternatyvos turi būti įvertintos išsamiai ir korektiškai. Pasirinkta alternatyva turi būti optimali, atsižvelgiant į esamus apribojimus.

7. Projekto rizikos ir jų valdymas

Pateikite projekto rizikos vertinimą, užpildę toliau pateikiamą lentelę. Detalizuokite rizikos pobūdį/aspektus bei nurodykite, kokios numatomos rizikos valdymo (mažinimo) priemonės.
Rizikos aprašymas	Tikimybė*	Poveikis*	Rizikos valdymo priemonės / veiksmai
Politinė rizika
Socialinė rizika
Ekonominė rizika
Finansinė rizika
Institucinė rizika
Technologinė rizika
*Vertinimo skalė: maža (-as) / vidutinė (-is) / didelė (-is)

8. POVEIKIO APLINKAI VERTINIMAS

Informacija apie poveikio aplinkai vertinimą.
Pažymėkite atitinkamą langelį: Ar projekte numatyta ūkinė veikla yra įrašyta į Planuojamos ūkinės veiklos poveikio aplinkai vertinimo įstatymo (Žin., 1996, Nr. 82-1965; 2005, Nr. 84-3105) 1 ir 2 prieduose pateiktus sąrašus?  Taip:  1 priede;  2 priede.  Ne. Jei pažymimi langeliai „Taip“ ir „1 priede“: pateikiamas atsakingos institucijos sprendimas, ar planuojama ūkinė veikla leistina. Jei pažymimi langeliai „Taip“ ir „2 priede“: pateikiama atrankos dėl poveikio aplinkai vertinimo išvada ir, jei išvadoje nustatyta, kad PAV privalomas, – atsakingos institucijos sprendimas, ar planuojama ūkinė veikla leistina.
Informacija apie poveikį „Natura 2000“ teritorijoms.
Pažymėkite atitinkamą langelį: Ar projektas bus įgyvendinamas įsteigtoje ar potencialioje „Natura 2000“ teritorijoje arba šalia jos?  Taip;  Ne. Jei pažymimas langelis „Taip“: pateikiama už „Natura 2000“ teritorijų stebėseną atsakingos institucijos deklaracija.

9. PAREIŠKĖJO PATVIRTINIMAS

Patvirtinu, kad šioje formoje pateikta informacija yra tiksli ir teisinga.

_____________________________	_________	_________________

(Pareiškėjo atsakingo asmens pareigos)	(Parašas)	(Vardas ir pavardė)

A.V.

Pareiškėjo parašas ___________

_________________

Priedo pakeitimai:

Nr. D1-170, 2009-04-17, Žin., 2009, Nr. 47-1880 (2009-04-28), i. k. 109301MISAK00D1-170

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

Paraiškos dėl projekto finansavimo

specialiosios (B) dalies

1 priedas

PRIE PARAIŠKOS PRIDEDAMŲ DOKUMENTŲ SĄRAŠAS

1. Neteko galios nuo 2013-09-06

Punkto naikinimas:

Nr. D1-650, 2013-09-03, Žin. 2013, Nr. 94-4713 (2013-09-05), i. k. 113301MISAK00D1-650

2. Įgaliojimas pasirašyti Paraišką, jeigu Paraišką pasirašė ne pareiškėjo įstaigos/ įmonės vadovas.

3. Patvirtinantis raštas, kad pareiškėjas ir partneris(-iai) atitinka Aprašo 2 priedo 7.1.3.3–7.1.3.5 punktų reikalavimus.

4. Jungtinės veiklos (partnerystės) sutarties kopija, jei projekte yra partneris (-iai).

5. Patvirtinimas apie pareiškėjo galimybes apmokėti numatytą projekto išlaidų dalį (savivaldybės tarybos sprendimas, banko sąskaitos išrašas, paskolos sutartis, garantinis banko raštas ir kt.).

6. Pareiškėjo ir (ar) partnerio įsipareigojimas (juridinio asmens valdymo organo, turinčio kompetenciją priimti atitinkamą sprendimą) padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas.

7. Rangos darbų pirkimo dokumentai ir techniniai projektai (kompiuterinėje laikmenoje – CD) bei STR 1.05.06:2005 „Statinio projektavimas“ nustatyta tvarka techninius projektus tvirtinantys raštai ir bendrosios ekspertizės išvados (jei pirkimo dokumentai parengti pagal FIDIC „Raudonąją knygą“), jei nebuvo pateikti anksčiau.

8. Rangos darbų pirkimo dokumentai ir projektiniai pasiūlymai (kompiuterinėje laikmenoje – CD) su dalinės ekspertizės išvada (jei pirkimo dokumentai parengti pagal FIDIC „Geltonąją knygą“), jei nebuvo pateikti anksčiau.

9. Neteko galios nuo 2013-02-17

Punkto naikinimas:

Nr. D1-126, 2013-02-13, Žin. 2013, Nr. 18-912 (2013-02-16), i. k. 113301MISAK00D1-126

10. Įvykusių pirkimų sąrašas.

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

11. Darbuotojų, atsakingų už projekto koordinavimą ir įgyvendinimą (projekto vadovo, finansininko ir vandentvarkos specialisto), gyvenimo aprašymai (CV).

12. Finansinės analizės skaičiavimai.

13. Gaunamų pajamų skaičiavimai ir jų rezultatai (jei taikoma).

14. Institucijos, atsakingos už saugomų teritorijų apsaugos ir tvarkymo organizavimą, išvados dėl poveikio įsteigtoms ar potencialioms „Natura 2000“ teritorijoms reikšmingumo kopija (jei taikoma).

15. Projektams, kurių poveikio aplinkai vertinimas (arba atranka dėl poveikio aplinkai vertinimo) buvo atliktas iki 2006 m. gegužės 31 d. – institucijos, atsakingos už Europos ekologinio tinklo „Natura 2000“ teritorijų monitoringą, deklaracijos kopija.

16. Atsakingos institucijos atrankos išvados dėl poveikio aplinkai vertinimo kopija (jei taikoma).

17. Atsakingos institucijos sprendimo, ar planuojama ūkinė veikla leistina, kopija (jei taikoma).

18. Sąnaudų-naudos analizės skaičiavimai (taikoma didelės apimties projektams).

19. Savivaldybės teritorijai parengtas vandens tiekimo ir nuotekų tvarkymo infrastruktūros plėtros planas (kompiuterinėje laikmenoje – CD) ir jį patvirtinantis dokumentas. Jeigu tokio plano nėra, turi būti pateiktas savivaldybės tarybos sprendimas dėl įsipareigojimo įtraukti projektą į rengiamą vandens tiekimo ir nuotekų tvarkymo infrastruktūros plėtros planą ir dėl įsipareigojimo šį planą patvirtinti atitinkamais terminais (ne vėliau kaip iki projekto įgyvendinimo pabaigos), jei nebuvo pateiktas anksčiau.

20. Žemėlapis, kuriame pavaizduotos pagal projektą planuojamų plėtoti (rekonstruoti), esamų ir pagal kitus projektus plėtojamų (rekonstruojamų) vandentiekio ir nuotekų tinklų, nuotekų valymo įrenginių ir vandens gerinimo įrenginių vietos. Žemėlapis turi būti pateiktas su įskaitomais gatvių pavadinimais ir tik toms gyvenamosioms vietovėms, kuriose bus vykdomos projekto veiklos (taikoma, jei dėl techninių ir programinių gedimų, nepriklausančių nuo projekto vykdytojo, duomenys nebuvo suvesti į APVA GIS).

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

21. Savivaldybės tarybos sprendimas, kuriame nurodyta, kad tvirtinant vandens paslaugų kainą bus įskaičiuotos visos vandens tiekimo įmonės patiriamos sąnaudos (įskaitant planuojamų ir šiuo metu įgyvendinamų projektų kaštus).

Pareiškėjo parašas ___________

Punkto pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

_________________

Priedo pakeitimai:

Nr. D1-170, 2009-04-17, Žin., 2009, Nr. 47-1880 (2009-04-28), i. k. 109301MISAK00D1-170

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo

4 priedas

ĮGYVENDINIMO STEBĖSENOS RODIKLIŲ SKAIČIAVIMO METODIKA

Rodiklio pavadinimas	Rodiklio paaiškinimas	Matavimo vienetas	Rodiklio skaičiavimo būdas	Dokumentai, pagrindžiantys rodiklio pasiekimą	Laikas	Atsakingas už informacijos pateikimą
VP3-3.1-AM-01-V-P.VP.01 Produkto rodiklis: Gyvenamųjų vietovių, kuriose renovuota/pastatyta vandens tiekimo ir/ar nuotekų sistema, skaičius	Lietuvos Respublikos gyvenamosios vietovės skirstomos į miesto ir kaimo gyvenamąsias vietoves. Miesto gyvenamosioms vietovėms priskiriami miestai, kaimo gyvenamosioms vietovėms priskiriami miesteliai ir kaimai (LR teritorijos administracinių vienetų ir jų ribų įstatymas (Žin., 1994, Nr. 60-1183). Gyvenamoji vietovė nepriklausomai nuo projektų skaičiaus sudaro vieną vienetą. Gyvenamoji vietovė, kurios teritorijoje ar jos dalyje renovuotas/pastatytas bent vienas vandens tiekimo ir/ar nuotekų sistemos elementas, skaičiuojama kaip vienas vienetas. Vandens tiekimo ir/ar nuotekų sistemą sudaro šie elementai: geriamojo vandens tiekimo tinklai, vandens gerinimo įrenginiai, nuotekų surinkimo tinklai, nuotekų valymo įrenginiai. Renovuota/pastatyta sistema laikoma pasirašius statinio pripažinimo tinkamu naudoti aktą.	Skaičius	Skaičiuojama gyvenamųjų vietovių, kuriose renovuota/pastatyta vandens tiekimo ir/ar nuotekų sistema, suma (vnt.). Viena gyvenamoji vietovė = 1 vnt.	Pirminis šaltinis: statinio pripažinimo tinkamu naudoti aktas. Antrinis šaltinis: mokėjimo prašymai.	Kas ketvirtį: duomenys apie rodiklio pasiekimą pateikiami mokėjimo prašymuose kiekvieną ketvirtį.	Projekto vykdytojas
VP3-3.1-AM-01-V-R.NR.01 Rezultato rodiklis: Gyventojai, prisijungę prie įrengtų naujų nuotekų surinkimo tinklų	Gyventojai laikomi prisijungę sudarius su vandens tiekimo ir nuotekų tvarkymo įmone paslaugų teikimo sutartį. Tais atvejais, kai gyventojas atsisako pasirašyti paslaugų teikimo sutartį, tačiau prisijungia prie įrengtų naujų nuotekų surinkimo tinklų, turi būti pateikta prisijungimo akto kopija.	Skaičius	Skaičiuojamas gyventojų, prisijungusių prie įrengtų naujų nuotekų surinkimo tinklų, skaičius, t. y. projekto vykdytojo nurodytas prijungtų būstų skaičius dauginamas iš naujausių Lietuvos statistikos departamento oficialiai skelbiamų duomenų apie savivaldybės teritorijoje esančio gyventojų ir būstų skaičiaus santykio. Rodiklio pasiekimo reikšmės registruojamos kaupiamuoju būdu, t. y. nuo projekto pradžios iki ataskaitinio laikotarpio pabaigos (prie ankstesniame mokėjimo prašyme arba ataskaitoje po projekto užbaigimo nurodytos reikšmės pridedama per ataskaitinį laikotarpį pasiekta reikšmė).	Pirminis šaltinis: sudarytų vandens tiekimo sutarčių, nurodant konkrečius būstus, sąrašas, patvirtintas vandens tiekimo ir nuotekų tvarkymo įmonės vadovo. Prisijungimo aktų kopijos. Antrinis šaltinis: mokėjimo prašymai ir ataskaitos po projekto užbaigimo.	Kas ketvirtį arba kasmet: duomenys apie rodiklio pasiekimą pateikiami mokėjimo prašymuose kiekvieną ketvirtį ir ataskaitose po projekto užbaigimo kasmet (ne vėliau kaip penkeri metai po projekto užbaigimo) iki sekančių metų sausio 20 d. *	Projekto vykdytojas
VP3-3.1-AM-01-V-R.NR.02 Rezultato rodiklis: Gyventojai, prisijungę prie įrengtų naujų vandentiekio tinklų	Gyventojai laikomi prisijungę sudarius su vandens tiekimo ir nuotekų tvarkymo įmone paslaugų teikimo sutartį. Tais atvejais, kai gyventojas atsisako pasirašyti paslaugų teikimo sutartį, tačiau prisijungia prie įrengtų naujų vandentiekio tinklų, turi būti pateikta prisijungimo akto kopija.	Skaičius	Skaičiuojamas gyventojų, prisijungusių prie įrengtų naujų vandentiekio tinklų, skaičius, t. y. projekto vykdytojo nurodytas prijungtų būstų skaičius dauginamas iš naujausių Lietuvos statistikos departamento oficialiai skelbiamų duomenų apie savivaldybės teritorijoje esančio gyventojų ir būstų skaičiaus santykio. Rodiklio pasiekimo reikšmės registruojamos kaupiamuoju būdu, t. y. nuo projekto pradžios iki ataskaitinio laikotarpio pabaigos (prie ankstesniame mokėjimo prašyme arba ataskaitoje po projekto užbaigimo nurodytos reikšmės pridedama per ataskaitinį laikotarpį pasiekta reikšmė).	Pirminis šaltinis: sudarytų vandens tiekimo sutarčių, nurodant konkrečius būstus, sąrašas, patvirtintas vandens tiekimo ir nuotekų tvarkymo įmonės vadovo. Prisijungimo aktų kopijos. Antrinis šaltinis: mokėjimo prašymai ir ataskaitos po projekto užbaigimo.	Kas ketvirtį arba kasmet: duomenys apie rodiklio pasiekimą pateikiami mokėjimo prašymuose kiekvieną ketvirtį ir ataskaitose po projekto užbaigimo kasmet (ne vėliau kaip penkeri metai po projekto užbaigimo) iki sekančių metų sausio 20 d. *	Projekto vykdytojas

*Terminas dėl gyventojų prijungimo nustatytas Aprašo 34 punkte.

Pastaba.

Projektas turi atitikti visus veiksmų programos rodiklius. Jeigu projekte nenumatyta nuotekų ir vandentiekio tinklų plėtra, projektas turi atitikti tik šį veiksmų programos rodiklį:

- gyvenamųjų vietovių, kuriose renovuota / pastatyta vandens tiekimo ir / ar nuotekų sistema, skaičius.

Pastabos pakeitimai:

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

_________________

Priedo pakeitimai:

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

Nr. D1-900, 2012-11-05, Žin., 2012, Nr. 132-6734 (2012-11-15), i. k. 112301MISAK00D1-900

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

VP3-3.1-AM-01-V priemonės „Vandens

tiekimo ir nuotekų tvarkymo sistemų

renovavimas ir plėtra“ projektų finansavimo

sąlygų aprašo

5 priedas

Naujos projekto veiklos įtraukimo į projekto finansavimo ir administravimo sutartį vertinimo lentelė

Eil. Nr.	Vertinimo klausimai ir (ar) teiginiai	Įvertinimas	Paaiškinimai

Taip	Ne	Netaikoma

1.	Projekte ar VP3-3.1-AM-01-V priemonėje „Vandens tiekimo ir nuotekų tvarkymo sistemų renovavimas ir plėtra“ yra sutaupytų lėšų, kurias galima skirti naujos veiklos finansavimui.	Būtina nustatyti projekto sutaupymus ir įsitikinti, kad jų yra pakankamai naujos veiklos finansavimui. Jeigu naujos veiklos finansavimui nepakanka sutaupytų lėšų, trūkstamą dalį turi finansuoti projekto vykdytojas. Kai VP3-3.1-AM-01-V priemonėje „Vandens tiekimo ir nuotekų tvarkymo sistemų renovavimas ir plėtra“ yra sutaupytų lėšų, gali būti į projektą įtraukta nauja veikla, jeigu naujos veiklos finansavimui nėra sutaupytų projekto lėšų. Minėtu atveju, naujos veiklos įtraukimui į projektą taikoma papildomo finansavimo skyrimo įgyvendinamiems aplinkosaugos projektams tvarka, nustatyta Lietuvos Respublikos aplinkos ministro 2010 m. spalio 11 d. įsakymu Nr. D1-853 „Dėl papildomo finansavimo skyrimo įgyvendinamiems aplinkosaugos projektams tvarkos aprašo patvirtinimo“.
2.	Naujos veiklos įtraukimas į projekto finansavimo ir administravimo sutartį yra pagrįstas.	Turi būti pagrįsta (inžineriniu aspektu), kodėl reikia vykdyti naują veiklą: - negalima užbaigti projekto finansavimo ir administravimo sutartyje esančių veiklų; - didinami projekto rodikliai.
3.	Projekto vykdytojas sėkmingai vykdo projekto, finansuojamo 2004–2006 m. laikotarpio Sanglaudos fondo lėšomis, įsipareigojimus dėl gyventojų prijungimo prie nutiestų tinklų (jei projekto vykdytojas neįgyvendina projekto, finansuojamo 2004–2006 m. laikotarpio Sanglaudos fondo lėšomis, šis reikalavimas netaikomas).	Būtina įstikinti, kad projekto vykdytojas, įgyvendindamas 2004-2006 m. laikotarpio Sanglaudos fondo lėšomis finansuojamą projektą, yra prijungęs ne mažiau kaip 75 proc. gyventojų prie nutiestų tinklų.
4.	Projekto vykdytojas yra įvykdęs pirkimus dėl naujos veiklos vykdymo.	Būtina įsitikinti, kad Aplinkos projektų valdymo agentūrai (toliau – Agentūra) pateiktos darbų, paslaugų pirkimo procedūrų vertinimo ataskaitos dėl naujos veiklos vykdymo. Tuo atveju, kai naujos veiklos vykdymui numatyta tik rangos sutartis, projekto vykdytojas turi pagrįsti, kaip bus užtikrintas statybos darbų techninės priežiūros, statinio projekto vykdymo priežiūros, administravimo ir viešinimo vykdymas.
5.	Projekto vykdytojas ir / ar partneris neturi finansinių įsiskolinimų rangovams pagal kitus įgyvendinamus vandentvarkos projektus (2007–2013 m. finansavimo laikotarpis).	Būtina įsitikinti, kad įvykdyti projekto vykdytojo ir / ar partnerio atsiskaitymai pagal kitus vandentvarkos projektus.
6.	Pateikti rangos darbų pirkimo dokumentai ir techniniai projektai (kompiuterinėje laikmenoje – CD) ir Statybos techninio reglamento STR 1.05.06:2005 „Statinio projektavimas“, patvirtinto aplinkos ministro 2004 m. gruodžio 30 d. įsakymu Nr. D1-708 (Žin., 2005, Nr. 4-80; 2010, Nr. 115-5902), nustatyta tvarka techninius projektus tvirtinantys raštai ir bendrosios ekspertizės išvados (jei pirkimo dokumentai parengti pagal FIDIC „Raudonąją knygą“).	Būtina įsitikinti, kad su darbų pirkimo vertinimo ataskaita pateikti pirkimo dokumentai, o juose ir techninis projektas (3-iame skyriuje), techninį projektą tvirtinantys raštai ir bendrosios ekspertizės išvados.
7.	Pateikti rangos darbų pirkimo dokumentai ir projektiniai pasiūlymai (kompiuterinėje laikmenoje – CD) su dalinės ekspertizės išvada (jei pirkimo dokumentai parengti pagal FIDIC „Geltonąją knygą“).	Būtina įsitikinti, kad su darbų pirkimo vertinimo ataskaita pateikti pirkimo dokumentai, o juose ir projektiniai pasiūlymai (3-iame skyriuje), ir dalinės ekspertizės išvados.
8.	Pateikti dokumentai, patvirtinantys pareiškėjo galimybes apmokėti viršijančią projekto išlaidų dalį (savivaldybės tarybos sprendimas, banko sąskaitos išrašas, paskolos sutartis, garantinis banko raštas ir kt.), jeigu naujos veiklos vertė viršija projekto finansavimo ir administravimo sutartyje esamą sutaupytų lėšų sumą.	Jeigu neužtenka sutaupytų lėšų naujos veiklos finansavimui, reikia įsitikinti, kad pateikti dokumentai, patvirtinantys pareiškėjo galimybes apmokėti viršijančią projekto biudžeto dalį.
9.	Suvesta informacija į APVA GIS apie planuojamos naujos veiklos vietą. Taip pat turi būti nurodytos pagal projekto finansavimo ir administravimo sutartį plėtojamų (rekonstruojamų) ir pagal kitus projektus plėtojamų (rekonstruojamų) vandentiekio ir nuotekų tinklų, nuotekų valymo įrenginių ir vandens gerinimo įrenginių vietos. Nesant galimybei (dėl techninių ir programinių gedimų, nepriklausančių nuo projekto vykdytojo) suvesti informaciją į APVA GIS, pateiktas žemėlapis, kuriame pavaizduota planuojamos naujos veiklos vieta, pagal projekto finansavimo ir administravimo sutartį plėtojamų (rekonstruojamų) ir pagal kitus projektus plėtojamų (rekonstruojamų) vandentiekio ir nuotekų tinklų, nuotekų valymo įrenginių ir vandens gerinimo įrenginių vietos. Žemėlapis turi būti pateiktas su įskaitomais gatvių pavadinimais ir tik toms gyvenamosioms vietovėms, kuriose bus vykdoma nauja projekto veikla.	Būtina įsitikinti, kad pagal pateiktą informaciją galima tinkamai įvertinti naujų veiklų įgyvendinimo tinkamumą pagal taikomus reikalavimus ir numatomų prijungti gyventojų apimtis.
10.	Projekto nauja veikla yra suderinta su veiksmų programos priede pateiktu priemonės „Vandens tiekimo ir nuotekų tvarkymo sistemų renovavimas ir plėtra“ bent vienos veiklos aprašymu.	Būtina įsitikinti, ar numatytos vykdyti projekte naujos veiklos atitinka bent vieną veiklą, nurodytą priemonės „Vandens tiekimo ir nuotekų tvarkymo sistemų renovavimas ir plėtra“ aprašyme.
11.	Projekto nauja veikla atitinka veiksmų programoje, veiksmų programos prioriteto įgyvendinimo priemonės aprašyme ir VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų apraše (toliau – Aprašas) nustatytus reikalavimus, susijusius su paramos pagal kitas iš ES finansuojamas programas, kitas veiksmų programas, kitus veiksmų programos prioritetus, atskyrimu („demarkacinius reikalavimus“).	Būtina įsitikinti, kad tenkinami visi reikalavimai, susiję su paramos pagal kitas iš ES finansuojamas programas, kitas veiksmų programas, kitus veiksmų programos prioritetus, atskyrimu (Sanglaudos skatinimo veiksmų programos priedo, patvirtinto 2008 m. liepos 23 d. Vyriausybės nutarimu Nr. 787 (Žin., 2008, Nr. 95-3720), VI skyriaus I skirsnyje yra numatyti reikalavimai, susiję su paramos pagal kitas iš ES finansuojamas programas atskyrimu). Taip pat būtina įsitikinti, ar nėra dvigubo finansavimo su kitomis projekto finansavimo ir administravimo sutartyje numatytomis ir jau vykdomomis veiklomis.
12.	Projekto nauja veikla atitinka visus Stebėsenos komiteto patvirtintus (2009 m. sausio 16 d. Stebėsenos komiteto posėdžio protokolinis sprendimas Nr. 11) specialiuosius atitikties kriterijus: - savivaldybės vandens tiekimo ir nuotekų tvarkymo infrastruktūros plėtros planą. Jeigu tokio plano nėra, turi būti priimtas savivaldybės tarybos sprendimas dėl įsipareigojimo įtraukti projekto naują veiklą į rengiamą planą ir dėl įsipareigojimo šį planą patvirtinti atitinkamais terminais (ne vėliau kaip iki projekto įgyvendinimo pabaigos); - Geriamojo vandens tiekimo ir nuotekų tvarkymo 2008–2015 metų plėtros strategijos, patvirtintos Lietuvos Respublikos Vyriausybės 2008 m. rugpjūčio 27 d. nutarimu Nr. 832 (Žin., 2008, Nr. 104-3975), nuostatas ir Priemonių, kurios būtų įgyvendintos iš dalies finansuojant ES struktūrinės paramos lėšomis, plano, patvirtinto aplinkos ministro 2008 m. birželio 30 d. įsakymu Nr. D1-351 (Žin., 2008, Nr. 76-3023; 2010, Nr. 24-1143), numatytas priemones.	Būtina įsitikinti, kad projekto naujos veiklos tenkina visus Stebėsenos komiteto patvirtintus specialiuosius atitikties kriterijus: - savivaldybės vandens tiekimo ir nuotekų tvarkymo infrastruktūros plėtros plano įgyvendinimo priemones. - prisideda prie atitinkamų Geriamojo vandens tiekimo ir nuotekų tvarkymo 2008–2015 metų plėtros strategijos 27 punkte nurodytų kriterijų pasiekimo ir įgyvendina aplinkos ministro 2008 m. birželio 30 d. įsakymu Nr. D1-351 „Dėl priemonių, kurios būtų įgyvendintos iš dalies finansuojant ES struktūrinės paramos lėšomis, plano patvirtinimo“ (Žin., 2008, Nr. 76-3023) patvirtintas Priemonių, kurios būtų įgyvendintos iš dalies finansuojant ES struktūrinės paramos lėšomis, plano priemones.
13.	Projekto nauja veikla prisideda prie Sanglaudos skatinimo veiksmų programos priemonės „Vandens tiekimo ir nuotekų tvarkymo sistemų renovavimas ir plėtra“ produkto rodiklių pasiekimo.	Būtina įsitikinti, kad projekto nauja veikla siekia priemonėje „Vandens tiekimo ir nuotekų tvarkymo sistemų renovavimas ir plėtra“ numatytų produkto rodiklių ir įgyvendinus numatytą projekto veiklą šie rodikliai bus pasiekti. Būtina įsitikinti, kad naujos veiklos investicijos yra ne didesnės kaip 15 000,00 Lt vienam gyventojui prijungti prie nuotekų tinklų. Įvertinti, kad įgyvendinus naują veiklą padidės projekto finansavimo ir administravimo sutartyje nustatytas gyventojų prijungimo prie nuotekų tinklų skaičius (taikoma, kai naujos veiklos įtraukimas susijęs su nuotekų tinklų infrastruktūros plėtra).
14.	Projekto nauja veikla suderinama su Europos Bendrijų viešųjų pirkimų politikos nuostatomis, t. y. viešųjų pirkimų dokumentacija ir viešųjų pirkimų procedūros atitinka Viešųjų pirkimų įstatymo (Žin., 1996, Nr. 84-2000; 2000, Nr. 4-102) nuostatas.	Būtina įsitikinti, kad atlikus naujos veiklos įgyvendinimui įvykdytų pirkimo procedūrų vertinimo ataskaitų patikrą Agentūroje, nenustatyta esminių trūkumų.
15.	Projekto nauja veikla suderinama su Europos Bendrijų aplinkosaugos politikos nuostatomis, t. y. poveikio aplinkai vertinimo procedūros atliktos laikantis poveikio aplinkai vertinimą reglamentuojančių teisės aktų nuostatų. Pateiktos: - atsakingos už saugomų teritorijų apsaugos ir tvarkymo organizavimą insitucijos išvados dėl poveikio įsteigtoms ar potencialioms „Natura 2000“ teritorijoms reikšmingumo kopija (jei taikoma). - galiojanti atsakingos institucijos atrankos išvados dėl poveikio aplinkai vertinimo kopija ar poveikio aplinkai vertinimo ataskaitos kopija naujai projekto veiklai (jei taikoma). - atsakingos institucijos sprendimo, ar planuojama ūkinė veikla leistina, kopija (jei taikoma).	Būtina įvertinti: - ar, atsižvelgiant į naujas projekto veiklas ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), būtinas poveikio aplinkai vertinimas; - jei būtinas poveikio aplinkai vertinimas, ar poveikio vertinimas aplinkai yra atliktas; - ar planuojama ūkinė veikla (arba planų ar programų įgyvendinimas) susijusi (-ęs) su įsteigtomis ar potencialiomis „Natura 2000“ teritorijomis ar artima tokių teritorijų aplinka; - jei planuojama ūkinė veikla (arba planų ar programų įgyvendinimas) susijusi (-ęs) su įsteigtomis ar potencialiomis „Natura 2000“ teritorijomis ar artima tokių teritorijų aplinka, įsitikinti, kad atliktas „Natura 2000“ teritorijų reikšmingumo nustatymas, vadovaujantis Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto Lietuvos Respublikos aplinkos ministro 2006 m. gegužės 22 d. įsakymu Nr. D1-255 (Žin., 2006, Nr. 61-2214), nuostatomis.
16.	Projekto naujos veiklos įgyvendinimo laikotarpis ne ilgesnis kaip 2015 m. liepos 1 d.	Būtina įsitikinti, kad projekto naujos veiklos įgyvendinimo terminas pagal darbų trukmę yra ne ilgesnis kaip 2015 m. liepos 1 d.
17.	Projekto nauja veikla įgyvendinama projekto finansavimo ir administravimo sutartyje numatytoje gyvenvietėje, kurioje įgyvendinamas projektas, arba projekto vykdytojo savivaldybės teritorijoje.	Būtina įsitikinti, kad nauja veikla įgyvendinama projekto finansavimo ir administravimo sutartyje numatytoje gyvenvietėje, kurioje įgyvendinamas projektas. Jeigu nauja veikla numatyta kitoje gyvenvietėje, tačiau projekto vykdytojo savivaldybėje, turi būti keičiamas gyvenamųjų vietovių, kuriose renovuota/pastatyta vandens tiekimo ir/ar nuotekų sistema, skaičius, numatytas projekto finansavimo ir administravimo sutartyje.
18.	Pateiktas partnerio sutikimas dėl naujos veiklos įtraukimo į projekto finansavimo ir administravimo sutartį, o tais atvejais, kai dėl naujos veiklos įtraukimo į projekto finansavimo ir administravimo sutartį keičiasi jungtinės veiklos (partnerystės) sutarties nuostatos, šios sutarties pakeitimo kopija.	Būtina įsitikinti, kad partneris sutinka su naujos veiklos įtraukimu į projekto finansavimo ir administravimo sutartį. Tais atvejais, kai yra pateikta jungtinės veiklos (partnerystės) sutarties pakeitimo kopija, būtina įsitikinti, kad jungtinės veiklos (partnerystės) sutarties pakeitime partneriai yra nustatę teises ir pareigas dėl naujos projekto veiklos įgyvendinimo.
19.	Projekto naujos veiklos įgyvendinimui nenumatytos netinkamos išlaidos, kurioms taikomi Aprašo 45 punkto reikalavimai.	Atlikus pirkimo procedūrų vertinimo ataskaitų patikrą, būtina įsitikinti, kad vadovaujantis Aprašo 45 punktu, nėra netinkamų išlaidų.
20.	Įvertinus naujos veiklos įtraukimą į projekto finansavimo ir administravimo sutartį, teisingai apskaičiuotos iš projekto planuojamos gauti pajamos (taip pat ir grynosios pajamas) ir teisingai nustatytas projektui reikiamo finansavimo dydis.	Būtina įsitikinti, kad iš projekto planuojamos gauti grynosios pajamos apskaičiuotos ir priskirtos prie tinkamų ir netinkamų projekto išlaidų teisingai. Taip pat būtina įsitikinti, kad projektui reikiamo finansavimo dydis yra apskaičiuotas grynųjų pajamų dydžiu sumažinus projekto EK tinkamų deklaruoti išlaidų sumą taip, kaip nustatyta reglamento (EB) Nr. 1083/2006 55 straipsnio 2 dalyje. Detalios metodologinės rekomendacijos EK pateiktos Metodinėse rekomendacijose dėl Tarybos reglamento Nr. 1083/2006 55 straipsnio: pajamas duodantys projektai (angl. „Guidance note on Art. 55, Council Regulation (EC) 1083/2006: Revenue Generating Projects)“.

_________________

Priedo pakeitimai:

Nr. D1-411, 2013-05-30, Žin., 2013, Nr. 60-2985 (2013-06-07), i. k. 113301MISAK00D1-411

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

Nr. D1-1019, 2014-12-15, paskelbta TAR 2014-12-18, i. k. 2014-19960

Pakeitimai:

1.

Lietuvos Respublikos aplinkos ministerija, Įsakymas

Nr. D1-170, 2009-04-17, Žin., 2009, Nr. 47-1880 (2009-04-28), i. k. 109301MISAK00D1-170

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl Priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-237, 2010-03-25, Žin., 2010, Nr. 36-1741 (2010-03-30), i. k. 110301MISAK00D1-237

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl Priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

3.

Lietuvos Respublikos aplinkos ministerija, Įsakymas

Nr. D1-545, 2010-06-18, Žin., 2010, Nr. 74-3783 (2010-06-26), i. k. 110301MISAK00D1-545

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl Priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

4.

Lietuvos Respublikos aplinkos ministerija, Įsakymas

Nr. D1-480, 2011-06-09, Žin., 2011, Nr. 75-3643 (2011-06-21); Žin., 2011, Nr. 83-0 (2011-07-09), i. k. 111301MISAK00D1-480

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl Priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

5.

Lietuvos Respublikos aplinkos ministerija, Įsakymas

Nr. D1-840, 2011-11-03, Žin., 2011, Nr. 135-6425 (2011-11-12), i. k. 111301MISAK00D1-840

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl Priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

6.

Lietuvos Respublikos aplinkos ministerija, Įsakymas

Nr. D1-598, 2012-07-13, Žin., 2012, Nr. 88-4619 (2012-07-24), i. k. 112301MISAK00D1-598

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

7.

Lietuvos Respublikos aplinkos ministerija, Įsakymas

Nr. D1-900, 2012-11-05, Žin., 2012, Nr. 132-6734 (2012-11-15), i. k. 112301MISAK00D1-900

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl VP3-3.1-AM-01-V priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

8.

Lietuvos Respublikos aplinkos ministerija, Įsakymas

Nr. D1-1084, 2012-12-12, Žin., 2012, Nr. 149-7665 (2012-12-20), i. k. 112301MISAK0D1-1084

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl VP3-3.1-AM-01-V priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

9.

Lietuvos Respublikos aplinkos ministerija, Įsakymas

Nr. D1-126, 2013-02-13, Žin., 2013, Nr. 18-912 (2013-02-16), i. k. 113301MISAK00D1-126

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl VP3-3.1-AM-01-V priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

10.

Lietuvos Respublikos aplinkos ministerija, Įsakymas

Nr. D1-411, 2013-05-30, Žin., 2013, Nr. 60-2985 (2013-06-07), i. k. 113301MISAK00D1-411

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 "Dėl VP3-3.1-AM-01-V priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

11.

Lietuvos Respublikos aplinkos ministerija, Įsakymas

Nr. D1-650, 2013-09-03, Žin., 2013, Nr. 94-4713 (2013-09-05), i. k. 113301MISAK00D1-650

Dėl Lietuvos Respublikos aplinkos ministro 2008 m. liepos 29 d. įsakymo Nr. d1-401 "Dėl VP3-3.1-AM-01-V priemonės "Vandens tiekimo ir nuotekų tvarkymo sistemų renovavimas ir plėtra" projektų finansavimo sąlygų aprašo patvirtinimo" pakeitimo

12.

Lietuvos Respublikos aplinkos ministerija, Įsakymas

Nr. D1-634, 2014-07-31, paskelbta TAR 2014-08-04, i. k. 2014-10848

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“ pakeitimo

13.

Lietuvos Respublikos aplinkos ministerija, Įsakymas

Nr. D1-1019, 2014-12-15, paskelbta TAR 2014-12-18, i. k. 2014-19960

Dėl Lietuvos Respublikos aplinkos ministro 2008 m. liepos 29 d. įsakymo Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“ pakeitimo